সংক্রমণ বাড়লেই সংশ্লিষ্ট শিক্ষাপ্রতিষ্ঠান বন্ধ – 52BD.TV\nবায়ান্ন ডেস্কঃ- সংক্রমণ বাড়লেই সংশ্লিষ্ট শিক্ষাপ্রতিষ্ঠান বন্ধ।আগামী ১২ সেপ্টেম্বর থেকে প্রাথমিক, মাধ্যমিক ও উচ্চ মাধ্যমিক পর্যায়ের শিক্ষাপ্রতিষ্ঠানে সশরীরে ক্লাস শুরু হবে। তবে সংক্রমণ বাড়লে সংশ্লিষ্ট শিক্ষাপ্রতিষ্ঠান বন্ধ করে দেওয়া হবে।\nরোববার (৫ সেপ্টেম্বর) বিকেলে সচিবালয়ে মন্ত্রিপরিষদ বিভাগের সম্মেলন কক্ষে শিক্ষামন্ত্রীর সভাপতিত্বে আন্তঃমন্ত্রণালয় সভা হয়। সভা শেষে ব্রিফিংয়ে মন্ত্রী এ তথ্য জানান।\nস্কুলে আপাতত কোনো অ্যাসেম্বলি হবে না বলেও জানান শিক্ষামন্ত্রী। তিনি বলেন, অ্যাসেম্বলি না হলেও ফিজিক্যাল অ্যাক্টিভিটি বা খেলাধুলা চলবে, যাতে শারীরিক ও মানসিকভাবে ভালো অবস্থানে থাকতে পারে।\nতিনি আরও বলেন, প্রতিটি প্রতিষ্ঠানকে চেকলিস্ট পূরণ করে শিক্ষা মন্ত্রণালয়ে পাঠাতে হবে।১২ সেপ্টেম্বর থেকেই শ্রেণিকক্ষে পাঠদান শুরু। আগামী ১২ সেপ্টেম্বর (রোববার) থেকে স্কুল-কলেজগুলোতে শ্রেণিকক্ষে পাঠদান শুরু হবে বলে জানিয়েছেন শিক্ষামন্ত্রী ডা. দীপু মনি।\nদীপু মনি বলেন, শুরুতে চার ঘণ্টা করে ক্লাস হবে। পর্যায়ক্রমে সব শ্রেণির ক্লাসের সময় বাড়ানো হবে।মাস্ক ছাড়া শিক্ষাপ্রতিষ্ঠানে প্রবেশ নয়। মাস্ক পরা ছাড়া কেউ শ্রেণিকক্ষে প্রবেশ করতে পারবে না। শিক্ষার্থী, শিক্ষক ও শিক্ষাপ্রতিষ্ঠানের সঙ্গে জড়িত সবাইকে মাস্ক পরতে হবে। শিক্ষামন্ত্রী বলেন, একেবারে কমবয়সী যারা, তাদের কোনো সংকট হচ্ছে কি না তা শিক্ষকদের খেয়াল রাখতে হবে।এসএসসি-এইচএসসি পরীক্ষার্থী ও পঞ্চম শ্রেণির প্রতিদিন ক্লাস হবে।\nদেশে করোনার সবশেষ পরিস্থিতি,করোনাভাইরাসে আক্রান্ত হয়ে দেশে গত ২৪ ঘণ্টায় ৭০ জনের মৃত্যু হয়েছে। এ পর্যন্ত করোনায় মোট মৃতের সংখ্যা দাঁড়িয়েছে ২৬ হাজার ৫৬৩ জনে। গত ২৪ ঘণ্টায় নতুন করে ২ হাজার ৪৩০ জনের করোনা শনাক্ত হয়েছে। এতে মোট শনাক্ত রোগীর সংখ্যা দাঁড়িয়েছে ১৫ লাখ ১৪ হাজার ৪৫৬ জনে।\nPosted On September 5, 2021 September 5, 2021 in শিক্ষাঙ্গন, সারাদেশ with0Comments.\n← ময়মনসিংহে র‍্যাব-১৪ এর অভিযানে জেএমবি’র ৪ সক্রিয় সদস্য গ্রেপ্তার\nজগন্নাথপুরে নদী ভাঙন ; গ্রামবাসির অর্থায়নে কাজ চলছে →


ভারতীয় দূতের সাক্ষাৎ / আখাউড়া-আগরতলা রেল রুট সচলের তাগিদ প্রধানমন্ত্রীর\nবাংলাদেশ-ভারত যোগাযোগ বৃদ্ধির ওপর গুরুত্ব আরোপ করে প্রধানমন্ত্রী শেখ হাসিনা বলেছেন, দ্বিপক্ষীয় ব্যবসা-বাণিজ্য বাড়াতে আখাউড়া-আগরতলা রেল রুট পুনরায় চালু করা জরুরি। তিনি বলেন, আখাউড়া-আগরতলা রেল রুটের সবকিছুই (প্রয়োজনীয় স্থাপনা) সেখানে রয়েছে। শুধুমাত্র তা পুনরায় চালু করতে হবে। প্রতিবেশী দেশগুলোর মধ্যে সংযোগ বাড়ানো হলে ব্যবসা-বাণিজ্য ও যোগাযোগের উন্নতি হবে। গতকাল ভারতীয় হাইকমিশনার বিক্রম কুমার দোরাইস্বামী প্রধানমন্ত্রীর সঙ্গে গণভবনে সাক্ষাৎ করতে গেলে তিনি এ তাগিদ দেন। শেখ হাসিনা বলেন, বাংলাদেশ-ভারতের মধ্যকার সম্পর্ক নতুন মাত্রা লাভ করেছে। দু’দেশের মধ্যে ব্যবসা-বাণিজ্য ও পর্যটন খাতে গুরুত্বপূর্ণ অগ্রগতি হয়েছে। দোরাইস্বামী প্রধানমন্ত্রীকে জানান, জাতির জনক বঙ্গবন্ধু শেখ মুজিবুর রহমানের জন্মশতবার্ষিকী ও স্বাধীনতার সুবর্ণ জয়ন্তী উপলক্ষে বিজয় দিবস উদ্‌যাপনে ভারতের রাষ্ট্রপতি যোগদান করতে বাংলাদেশ সফর করবেন।\nরোহিঙ্গা ইস্যুতে বাংলাদেশকে অব্যাহত সমর্থন দেবে জাতিসংঘ: এদিকে প্রধানমন্ত্রী শেখ হাসিনার সঙ্গে তার সরকারি বাসভবন গণভবনে বিদায়ী সাক্ষাৎ করেছেন জাতিসংঘের আবাসিক সমন্বয়কারী মিয়া সেপ্পো। এ সময় তিনি প্রধানমন্ত্রীকে বলেন, জাতিসংঘ রোহিঙ্গা ইস্যুতে বাংলাদেশকে অব্যাহতভাবে সমর্থন দিয়ে যাবে। গতকালের ওই সাক্ষাৎকালে প্রধানমন্ত্রী বলেন, মানবিক কারণে আমরা রোহিঙ্গা শরণার্থীদের জন্য বাসস্থানের ব্যবস্থা করেছি। কিন্তু তারা এখন সামাজিক সমস্যা সৃষ্টি করছে। কিন্তু তাদের উচিত এখন নিজ দেশে ফিরে যাওয়া। বৈঠক শেষে প্রধানমন্ত্রীর প্রেস সচিব ইহসানুল করিম সাংবাদিকদের ব্রিফ করেন। বলেন, প্রধানমন্ত্রী বলেছেন, যেসব এনজিও বাংলাদেশে কাজ করছে, সেসব এনজিও রোহিঙ্গাদের জন্য তাদের নিজ দেশেও কাজ করতে পারে। বৈঠকে তারা কোভিড-১৯, জলবায়ু পরিবর্তন এবং নারীর ক্ষমতায়ন নিয়েও আলোচনা করেন। নারীর ক্ষমতায়ন প্রসঙ্গে প্রধানমন্ত্রী বলেন, সরকার প্রত্যেক সরকারি চাকরিতে, বিশেষ করে সশস্ত্র বাহিনী, বিজিবি এবং সামাজিক রাজনৈতিক ক্ষেত্রে নারীদের অংশগ্রহণ নিশ্চিত করেছে। জলবায়ু প্রসঙ্গে ক্ষমতাসীন দল আওয়ামী লীগ সভাপতি শেখ হাসিনা বলেন, পরিবেশ রক্ষায় সরকারের পাশাপাশি তার দল ও সহযোগী সংগঠনগুলোও বিপুল সংখ্যক বৃক্ষরোপণ অভিযান পরিচালনা করছে। মিয়া সেপ্পো বাংলাদেশে তার অবস্থানের জন্য সন্তোষ প্রকাশ করে বলেন, সরকারের সঙ্গে তার সুসম্পর্ক ছিল। অ্যাম্বাসেডর অ্যাট লার্জ মো. জিয়াউদ্দিন এবং প্রধানমন্ত্রীর মুখ্য সচিব ড. আহমেদ কায়কাউস এ সময় উপস্থিত ছিলেন।


মাছের মৃত্যুতে বিক্ষোভ! - MysmsBD.Com Login Sign Up HomeSms ZoneTube Search Unlimited Music, Videos And Download Free @ Tube Downloader\nHome › অন্যরকম খবর › সাধারন অন্যরকম খবর › মাছের মৃত্যুতে বিক্ষোভ! মাছের মৃত্যুতে বিক্ষোভ!In সাধারন অন্যরকম খবর - May 03 at 4:32am ভিয়েতনামের কেন্দ্রীয় উপকূলে বিপুল পরিমাণ মাছের মৃত্যুতে বিক্ষোভ করেছে দেশটির শত শত মানুষ। ভিয়েতনামে বড় ধরনের প্রতিবাদ-মিছিল বিরল। কিন্তু রবিবারের বিক্ষোভের ব্যাপারে পুলিশ সম্মতি দেয় এবং রাস্তা খালি করে দিয়ে মিছিল এগিয়ে যাওয়ায় সহায়তা করে। খবর বিবিসির।\nপ্রতিবেদনে বলা হয়েছে, এপ্রিলের প্রথম দিক থেকে ভিয়েতনামের ২০০ কিলোমিটার (১২৫ মাইল) উপকূলজুড়ে অসংখ্য মাছ মরে ভেসে উঠছে। এজন্য তাইওয়ানিজ ফরমোসা প্লাস্টিকসের মালিকানাধীন ইস্পাত কারখানাকে দায়ি করছে দেশটির জনগণ।\nতবে দেশটির সরকারি তদন্তে তাইওয়ানিজ ফরমোসা প্লাস্টিকসের মালিকানাধীন ইস্পাত কারখানার সঙ্গে মাছের এই মৃত্যুর কোনো সম্পর্ক খুঁজে পায়নি।\nকিন্তু রাজধানী হ্যানয়ে বিক্ষোভকারীরা ওই কোম্পানিকেই দোষারোপ করছে এবং ‘ফরমোসা আউট’ লেখা প্ল্যাকার্ডও বহন করে তারা। একটি প্ল্যাকার্ডে লেখা ছিল, ‘ফরমোসা পরিবেশ ধ্বংস করে অপরাধ করছে’। অপর একজনের প্ল্যাকার্ডে লেখা, ‘কে কেন্দ্রীয় অঞ্চলের পানি বিষাক্ত করছে?’\nগত শুক্রবার দেশটির পরিবেশমন্ত্রী ট্রান হং হা বলেন, মাছের এই লাগামহীন মৃত্যু পরিবেশের বিশাল ও গুরুতর বিপর্যয়। সরকার এ ব্যাপারে একটু দেরিতেই কাজ শুরু করেছে বলেও মন্তব্য করেন তিনি। Facebook Twitter Googleplus Pint Asifkhan Asif Posts 1372 Post Views 201 Related আরও দেখুন অন্যান্য ক্যাটাগরি যে গ্রামের নারীরা ১২ বছর বয়সে পুরুষে রূপান্তরিত হয়!5hours ago 97 ১৫ বছরের কিশোরকে যৌনতায় বাধ্য করলেন ‘আদর্শ মা’, তারপর... 8 hours ago 406 যখন বজ্রপাত আর ঝড়ের সময়,অ্যাজমায় আক্রান্ত হয় মানুষ! Yesterday at 8:35pm 140 ৬ মাস ঘুমিয়ে কাটান যিনি! Yesterday at 4:03pm 281 ক্ষুধার তাড়নায় মার্কিন তরুণীদের সম্ভ্রম বিক্রি Yesterday at 2:31pm 434 কুমারী মেয়ে ভোগে কিমের বিউটি কনটেস্ট! Yesterday at 11:45am 371 জোরপূর্বক পোশাক খুলে নেয়া অপরাধ নয়! Yesterday at 11:13am 277 ধনকুবেরের মৃত্যু, তার গ্রামের প্রত্যেকে পাবেন ১৭ কোটি টাকা! Yesterday at 9:37am 220 পাঠকের মন্তব্য (0)Please login To write comment


মুজারাব কি? – মহাজ্ঞানী\nজানুয়ারী 7, 2021 এপ্রিল 8, 2021 Nayan Modalআরব, ইতিহাস, স্পেনমুজারাব, মুজারাব কি?\nউমাইয়া শাসনামলে মুজারব নামক এক শ্রেনীর লোকের আবির্ভাব ঘটে। তারা আরবীয় কাব্যের প্রতি অত্যধিক অনুরক্ত হয়েছিল। বিশেষ করে যুবক শ্রেণী আরবি ভাষার মাধ্যমে আরবি দর্শন, সাহিত্য ও ইসলাম ধর্মের সাথে সুপরিচিত হয়ে উঠেছিল। ইসলামের অনুশাসনের প্রতি মুজারাবদের এই আসক্তির ফলে ধর্মান্ধ খ্রিস্টানগণ প্রকাশ্যে ইসলাম বিরোধী আন্দোলন শুরু করে।\nমুজারাবঃ উমাইয়া শাসনামলে স্পেনের একদল খ্রিস্টান ইসলাম ধর্ম গ্রহণ না করে আরবদের শিক্ষা সংস্কৃতি ও ভাবধারায় মুগ্ধ হয়ে আরবি ভাষা ও আরবদের রীতি-নীতি অনুকরণ করতে থাকে। স্পেনের ইতিহাসে তারা মুজারাব নামে পরিচিত। আবার অনেক খ্রিস্টান ইসলাম ধর্মও গ্রহণ করেন। তারা নিজেদের শিল্প, সাহিত্য ও জ্ঞান-বিজ্ঞানের দৈন্যতা সম্পর্কে অবহিত ছিল এবং বিকাশমান আরবীয় জ্ঞান-বিজ্ঞানের প্রতি এতই আকৃষ্ট হয়েছিল যে, তারা ধর্মীয় বিশ্বাসের দিক দিয়ে ইসলাম পন্থী না হলেও রীতি-নীতি ও আচার অনুষ্ঠানের দিক দিয়ে আরবীয় হয়ে গিয়েছিল। কিন্তু মনে প্রাণে তারা তাদের পিতৃপুরুষের খ্রিস্টান ধর্ম ত্যাগ করেনি। কর্ডোভা, সেভিল তলেডো, সারাগোসা প্রভৃতি গুরুত্বপূর্ণ শহরে এসব মুজারাবদের সংখ্যা ক্রমশ উল্লেখযোগ্য হারে বৃদ্ধি পেয়েছিল। খ্রিস্টান লেখকদের মতে, “স্পেনীয়রা তাদের মাতৃভাষাকে ভুলে যেতে বসেছিল এবং তার মূলে আরবি ভাষার প্রতি এতটা আসক্ত হয়ে উঠেছিল যে, তারা আরবিতে চমৎকার নিবন্ধ ও কাব্য রচনা করতে অভ্যস্ত হয়েছিল। তারা আরবীয় কাব্যের প্রতি অত্যধিক অনুরক্ত হয়েছিল। বিশেষ করে যুবক শ্রেণী আরবি ভাষার মাধ্যমে আরবি দর্শন, সাহিত্য ও ইসলাম ধর্মের সাথে সুপরিচিত হয়ে উঠেছিল। আরবীয় ভাবধারা ও ইসলামের অনুশাসনের প্রতি মুজারাবদের এই আসক্তির ফলে ধর্মান্ধ খ্রিস্টানগণ প্রকাশ্যে ইসলাম বিরোধী আন্দোলন শুরু করে।\nস্পেনে মুসলমানদের বিরুদ্ধে খ্রিস্টানদের এ আন্দোলন ছিল একটি অভিনব আন্দোলন। ধর্মান্ধগণ মুজারাবদের প্রতি তীব্র ঘৃনা পোষণ করত এবং তাদেরকে নাস্তিক বলে অভিহিত করত।\nPrevious Previous post: মুসা-বিন-নুসাইর কে?\nNext Next post: উমর-বিন-হাফসুন কে?


Free Website Archives - EiconBD Blog\nসঠিক ওয়েব হোস্টিং প্ল্যান বাছাই করা আপনার জন্য কঠিন হতে পারে যদি কিনা আপনি ওয়েবসাইট চালনার দিক থেকে নতুন এবং হোস্টিং মার্কেট সম্পর্কে তেমন কিছু না জেনে থাকেন। যদি আপনি সঠিক হোস্টিং প্ল্যান নির্বাচন না করতে পারেন, তবে সেটি আপনার […]\nCategory : Domain,Free Domain,Web URL,Website\nWhat is Domain ? ডোমেইন কি?\nআসসালামু আলাইকুম, আজ আপনাদের সাথে শেয়ার করবো, ডোমেইন কি? এটা কি কাজে লাগে, অবশ্যই এটা একদম নতুনদের জন্য, যারা জানেন না, তাদের জন্য। ডোমেইন ইংরেজি শব্দ যার বাংলা অর্থ স্থান। আপনি যদি একটি ওয়েবসাইট খুলতে চান তবে ইন্টারনেটে আপনাকে একটি […]\nCategory : Domain,Free Domain,Free Hosting,Free Website,Hosting,Top featured\nনিজের একটা ওয়েব সাইট থাক কে না চাই। সারা বিশ্বের সামনে নিজেকে তুলে ধরতে এর চেয়ে সহজ পথ আর আছে বলে মনে হয়না। বিনা খরচেও আপনি আপনার ওয়েব সাইট তৈরী করে সারা বিশ্বের কাছে আপনাকে তুলে ধরতে পারেন। তাইতো ওয়েব […]


বিশ্বকাপের জন্য গান লিখলেন পেলে | AmaderBrahmanbaria.Com – আমাদের ব্রাহ্মণবাড়িয়া\nবিশ্বকাপের জন্য গান লিখলেন পেলে\nসংগীতের প্রতি তাঁর অনুরাগ নতুন নয়। বছর দুয়েক আগে এক সাক্ষাত্কারে নিজেকে তুলনা করেছিলেন সুরসম্রাট বেইঠোভেনের সঙ্গে। কদিন আগে আগ্রহ প্রকাশ করেছিলেন জনপ্রিয় ব্রিটিশ ব্যান্ড দল ‘ওয়ান ডিরেকশনে’ যোগ দিতে। এবার জানা গেল আরেক তথ্য—ফুটবলসম্রাট এবার বিশ্বকাপে হাজির হচ্ছেন গীতিকার হিসেবে।\nযদিও ব্রাজিল বিশ্বকাপের অফিশিয়াল থিম সং তৈরি হয়েছে। পিটবুল-জেনিফার লোপেজ-ক্লদিয়া লেইতের গান এরই মধ্যে প্রকাশ হয়েছে। আরেকটি থিম সং গেয়েছেন রিকি মার্টিন। এর পরও পেলে কেন গান রচনা করতে গেলেন? ফুটবল কিংবদন্তির মতে ওসব গান নাকি ঠিক ‘ব্রাজিলিয়ান নয়’। বললেন, ‘রিকি মার্টিনের গানটি শুনেছি, ভালো লাগেনি। এখন ব্রাজিলিয়ান গান প্রয়োজন।’ অন্য গানটি প্রসঙ্গে তাঁর জবাব, ‘জটিলতা ডেকে আনবেন না। সেলেসাওদের সুসময়-দুঃসময়ে সমর্থন জানাতে ব্রাজিলিয়ানদের আহ্বান করুন।’ কথা হলো, তিনি যে গান লিখেছেন সেটির বিশেষত্ব কী? জানালেন, ‘আমার গান দলকে অবজ্ঞা না করার আহ্বান করবে মানুষকে।’\nগানের কথা লেখা শেষ। সম্প্রতি সাংবাদিকদের সামনে গানের প্রথম কলি গেয়ে শোনালেনও, ‘এটি আমাকে অনেক সুখি করেছে, আমাকে কাঁদিয়েছে, ফুটবল আমাদের জাতির শিরায় শিরায়।’ গানের প্রথম কলি গাইলেও গানের নাম প্রকাশ করতে চাননি এখনই। তবে জানালেন, এরই মধ্যে গানের রেকর্ডিং শুরু হয়েছে। প্রত্যাশা করা হচ্ছে, কিছুদিনের মধ্যেই প্রকাশ হবে।


হাসিনা নিজ থেকেই শেষ হয়ে যাবে: খালেদা – শকুনের দোয়ায় গরু মরে না: হাসিনা – Sheersha Media\nহাসিনা নিজ থেকেই শেষ হয়ে যাবে: খালেদা – শকুনের দোয়ায় গরু মরে না: হাসিনা\nশনিবার নারায়ণগঞ্জ জেলার কাঁচপুর বালুর মাঠে এক জনসভায় বিএনপি চেয়ারপরসন বেগম খালেদা জিয়া বলেছিলেন, ‘হাসিনা যত দিন থাকবে, মানুষের কাছ থেকে তত নিগৃহীত হবে। হাসিনাকে কেউ মারতে চায় না। হাসিনাকে মারার প্রয়োজন নাই। হাসিনা নিজ থেকেই শেষ হয়ে যাবে। আল্লাহর তরফ থেকেই গজব নেমে আসবে।\nপ্রধানমন্ত্রী শেখ হাসিনা বলেছেন, যুদ্ধাপরাধীদের রক্ষায় বুদ্ধিজীবী হত্যাকারীদের নিয়ে বিএনপি’র আন্দোলন সফল হবে না কেননা দেশের মানুষ সবসময়ই তাদের আন্দোলন প্রত্যাখ্যান করেছে।\n‘খালেদা জিয়া বিজয়ের মাসে কড়া আন্দোলনের হুমকি দিয়েছেন। ১৯৭১ সালের যুদ্ধাপরাধীদের রক্ষায় দেশের কৃতি সন্তানদের হত্যাকারীদের সঙ্গে নিয়ে তাদের আন্দোলন সফল হবে না।’ অতীতের মতোই জনগণ তাদের অশুভ নীল নকশা ভ-ুল করে দেবে।\nশহীদ বুদ্ধিজীবী দিবসের আলোচনা প্রধানমন্ত্রী আজ এ কথা বলেন। আজ সন্ধ্যায় রাজধানীর খামারবাড়ীতে বাংলাদেশ কৃষিবিদ ইনস্টিটিউশনের বাংলাদেশ আওয়ামী লীগ এ আলোচনা সভার আয়োজন করে।\nসংসদের উপনেতা ও দলের সিনিয়র প্রেসিডিয়াম সদস্য সৈয়দা সাজেদা চৌধুরী এতে সভাপতিত্ব করেন।\nআওয়ামী লীগের উপদেষ্টা পরিষদ সদস্য আমির হোসেন আমু, তোফায়েল আহমেদ ও সুরঞ্জিত সেন গুপ্ত, প্রেসিডিয়াম সদস্য বেগম মতিয়া চৌধুরী ও অ্যাডভোকেট সাহারা খাতুন, যুগ্ম সম্পাদক মাহবুবুল আলম হানিফ ও জাহাঙ্গীর কবির নানক, সাংগঠনিক সম্পাদক এএফএম বাহাউদ্দিন নাসিম, খাদ্যমন্ত্রী অ্যাডভোকেট কামরুল ইসলাম, ঢাকা মহানগর আওয়ামী লীগের ভারপ্রাপ্ত সভাপতি এমএ আজিজ ও সাধারণ সম্পাদক মোফাজ্জল হোসেন চৌধুরী মায়া অনুষ্ঠানে অন্যান্যের মধ্যে বক্তব্য রাখেন।\nশহীদ সাংবাদিক সিরাজুদ্দিন হোসেনের পুত্র এবং শহীদ ডা. আলিম চৌধুরীর মেয়ে তাদের পিতাদের ওপর অত্যাচারের বর্ণনার স্মৃতিচারণ উপস্থিত সুধীদের হৃদয় বেদনা আক্রান্ত করে তোলে।\nরাজাকার ও আলবদরদের নিয়ে শনিবার নারায়ণগঞ্জের জনসভায় বিএনপি নেতার বক্তব্যের তীব্র নিন্দা জানান প্রধানমন্ত্রী।\nতিনি প্রশ্ন তুলে বলেন, কিভাবে তিনি শহীদ বুদ্ধিজীবী দিবসের একদিন আগে রাজাকার, আলবদর ও জামায়াতে ইসলামীদের সঙ্গে একই মঞ্চে বক্তব্য রাখলেন ?\nশেখ হাসিনা বলেন, মঞ্চে খালেদা জিয়ার সঙ্গে জামায়াতে ইসলাম নেতা ছিল এবং সেখানে ব্যানার, ফেস্টুন ও বেলুনে যুদ্ধাপরাধীদের ছবি প্রদর্শনের পাশাপাশি রাজাকার ও আল-বদর নেতারা জনসভায় ছিলেন।\nপ্রধানমন্ত্রী বলেন, যুদ্ধাপরাধী ও বুদ্ধিজীবী হত্যাকারীদের রক্ষায় এই জনসভার আয়োজন করা হয়। এই জনসভা থেকে খালেদা জিয়া যুদ্ধাপরাধীদের রক্ষায় আমার প্রতি অভিশাপ (গজব নাজিল) দিয়েছেন।\nশেখ হাসিনা বলেন, শকুনের দোয়ায় গরু মরে না। ‘যদি এমন ঘটতো তাহলে একটি গরুও বেঁচে থাকতো না।’\nতিনি বলেন, দেশে কতিপয় শকুন আছে যারা যুদ্ধাপরাধীদের বাঁচাতে চায় এবং দেশকে ধ্বংস করতে চায়।\nএ প্রসঙ্গে প্রধানমন্ত্রী বলেন, যুদ্ধাপরাধীদের রায় ঘোষিত হচ্ছে এবং রায় বাস্তবায়ন হচ্ছে। ইনশাআল্লাহ দেশকে দীর্ঘদিনের কলঙ্ক থেকে মুক্তি দিতে সকল রায় বাস্তবায়ন হবে।\nপাকিস্তানের দালালরা যাতে কখনো ক্ষমতায় আসতে না পারে, লোকদের হত্যা এবং জনগণের ভাগ্য নিয়ে ছিনিমিনি খেলতে না পারে সে জন্য দেশবাসীকে সজাগ থাকার আহ্বান জানান প্রধানমন্ত্রী।\nতিনি শহীদ বুদ্ধিজীবীদের স্বপ্ন বাস্তবায়নে দেশকে আরো এগিয়ে নিতে নতুন করে শপথ নেয়ার জন্য দেশবাসীর প্রতি আহ্বান জানান।\nতিনি বলেন, ১৯৭১ সালে শহীদ দেশের কৃতি সন্তানদের জন্য ক্ষুধা ও দারিদ্র মুক্ত বাংলাদেশ গড়ে তুলতে আমাদের নতুন করে শপথ নিতে হবে।\nসর্বশেষ সংশোধিত: ১৭ ডিসেম্বর, ২০১৪ 'সময়: ১:২৮ পূর্বাহ্ন\nপূর্বের সংবাদ Previous post: আ.লীগের দু’গ্রুপে সংঘর্ষ\nপরবর্তী সংবাদ Next post: ইন্দোনেশিয়ায় ভূমিধস : মৃত ৩২, নিখোঁজ ৭৬


টেরারিয়াম !! কাঁচের পাত্রে বাগান ! |\nYou are here: Home / ফিচার / টেরারিয়াম !! কাঁচের পাত্রে বাগান !\nPosted by: Nur November 28, 2014\tin ফিচার, শখের বাগান Leaveacomment\nঘর সাঁজাতে কিংবা শখের বশে কিংবা ঘরের সৌন্দর্য বৃদ্ধি করতে অনেকেই একুরিয়ামে মাছ পালন করে থাকেন। সত্যি কথা বলতে ঘরের মধ্যে বৈচিত্রতা আনতে কিংবা নান্দনিকতা আনতে একুরিয়ামের তুলনা নেই। যাদের অফুরন্ত সময় আছে কিন্তু কোন কাজ নেই তারা এই শখ পূরণের কাজটা করতে পারেন। কারণ, এই শখ পূরণ করতে বেশ বেগ পেতে হয়। যাই হোক, একুরিয়াম বলতে আমরা বুঝি পানি ভর্তি একটি কাঁচের জারে বা পাত্রে মন খারাপ করে থাকা কিছু মাছের এদিক ওদিক ছোটা ছোটি করা। কিন্তু বিজ্ঞানের এই যুগে একুরিয়ামের ধারণাটাই আমূল বদলে গেছে, এখন একুরিয়াম আছে ঠিকই কিন্তু সে একুরিয়ামে আর মাছ থাকে না, থাকে গাছ !! ঠিকই পড়েছেন । একুরিয়াম থেকে মাছ আর পানি উধাও হয়ে গেছে এখন একুরিয়ামে থাকে শুধু গাছ। এটাও একটা নান্দনিক শিল্প। নামও তাই দেয়া হয়েছে একুরিয়ামের সাথে মিল রেখে “ টেরারিয়াম ” !!!\nটেরারিয়াম হচ্ছে স্বচ্ছ কাঁচের পাত্রে বাগান। অনেকটা একুরিয়ামের মত। পার্থক্য শুধু একুরিয়ামে মাছ থাকে আর টেরারিয়ামে মাছ থাকে না, থাকে গাছ এবং জীবন্ত গাছ। টেরারিয়াম যেন বাস্তুসংস্থানের এক ক্ষুদ্র সংস্করণ। কাঁচের পাত্র থেকে রক্ষণাবেক্ষণের জন্য গাছ ঢুকানো বা বেরও করা যায়। কাঁচের জার বা পাত্র ছাড়াও স্বচ্ছ যে কোন পাত্রের মধ্যে টেরারিয়াম করা সম্ভব। টেরারিয়ামে সাধারণত একুরিয়ামের মতই অরনামেন্টাল গাছ রাখা হয়। বদ্ধ কাঁচের পাত্রের টেরারিয়াম গাছের বৃদ্ধির বা বেঁচে থাকার জন্য একটি আদর্শ অনুকূল পরিবেশ। স্বচ্ছ কাঁচের দেয়ালের মধ্যদিয়ে তাপ এবং আলো গ্রিন হাউজের মতই প্রবেশ করতে পারে। আবদ্ধ পাত্রে তাপ প্রবেশের কারণে মাটিতে যে পানি শোষিত থাকে তা বাষ্পীভূত হয়ে কাঁচের দেয়ালে জমে থাকে তা আবার ধীরে ধীরে নিচে নেমে আসে অনেকটা জলচক্রের মত।\nঘরের মধ্যে প্রকৃতির একটা ছোঁয়া তৈরি করতে সবাই চায়। এ কাজের জন্য টেরারিয়াম সবচেয়ে আদর্শ। সময় বা জায়গার জন্য অনেকে ঘরের বাইরে বাগান করতে পারেন না, কিন্তু টেরারিয়ামে ইনডোর বাগান করে সেই শখ পূরণ করতে পারেন। আর ইনডোর বাগান হিসেবে টেরারিয়ামের বিকল্প কিছুই হতে পারে না। টেরারিয়ামের রক্ষনাবেক্ষন অনেক সহজ, বলতে গেলে অন্যান্য ইনডোর প্ল্যান্টের মতই। বিশ্বাস হচ্ছেনা ? তবে দেখুন এ ধরণের কিছু টেরারিয়ামের নমুনাঃ\nকিছু ঝুলন্ত টেরারিয়ামের নমুনা\nটেরারিয়ামের দৃষ্টিনন্দন ফুলের বাগানও থাকতে পারে\nকিছু ব্যাতিক্রম ধর্মী টেরারিয়াম\nজুরাসিক পার্ক টেরারিয়াম\nটেরারিয়ামে বুনো ঝর্ণা\nটেরারিয়ামে পদ্ম ফুল\nগোল্ডফিশ জারে টেরারিয়াম\nচায়ের পটে টেরারিয়াম\nসহজেই তৈরী করুন শখের টেরারিয়াম- পর্ব ২\nছবি ও তথ্যঃ ওয়েব সাইট\nকাচের পাত্রে বাগান টেরারিয়াম টেরারিয়াম বানানোর উপায় টেরারিয়ামে বাগান শখের টেরারিয়াম সহজেই টেরারিয়াম সহজেই টেরারিয়াম বানান\t2014-11-28\nTagged with: কাচের পাত্রে বাগান টেরারিয়াম টেরারিয়াম বানানোর উপায় টেরারিয়ামে বাগান শখের টেরারিয়াম সহজেই টেরারিয়াম সহজেই টেরারিয়াম বানান


ইবির ভর্তি পরীক্ষা: ‘এ’ ইউনিটের ফলাফলে সংশোধন\nআপডেট: ০০১৮ ঘণ্টা, নভেম্বর ১৫, ২০১৯\nইবি: ইসলামী বিশ্ববিদ্যালয়ের ২০১৯-২০ শিক্ষাবর্ষের স্নাতক প্রথম বর্ষের ভর্তি পরীক্ষায় ধর্মতত্ত্ব অনুষদভুক্ত ‘এ’ ইউনিটের ফলাফলে সংশোধন আনা হয়েছে। সংশোধন হওয়া ফলাফল বিশ্ববিদ্যালয়ের ওয়েবসাইটে (www.iu.ac.bd) প্রকাশ করা হয়েছে।\nবিশ্ববিদ্যালয় সূত্রে জানা যায়, গত ১২ নভেম্বর ‘এ’ ইউনিটের ফলাফল প্রকাশিত হয়। ফলাফল প্রকাশ হওয়ার পর আবু সাইদ নামে এক শিক্ষার্থী সামাজিক যোগাযোগ মাধ্যম ফেসবুকের একটি পেজে তার ফলাফল শিটের স্ক্রিনশর্টসহ একটি পোস্ট দেয়।\nযেখানে তার ভর্তি পরীক্ষায় অ্যাপ্লিকেন্ট আইডি: এ-১৯১১৪১২, রোল: ২০৩১।\nপোস্টে প্রদানকরা ওই শিক্ষার্থীর রেজাল্ট শিটের প্রাপ্ত নম্বর ৮৩.৫। যেখানে এমসিকিউ এ ৪৫.৫ এবং লিখিত ০ (শূন্য)। লিখিততে শূন্য পাওয়ায় ওই শিক্ষার্থীকে মেধাতালিকায় রাখা হয়নি। যার ফলে ওই শিক্ষার্থী থেকে কম নম্বর পেয়েও অনেক শিক্ষার্থী মেধাতালিকায় চলে আসে।\nওই শিক্ষার্থীর দাবি তার লিখিত পরীক্ষা ভালো হয়েছে। লিখিত ২০ কমপক্ষে সে ১০ পাবে। জানা যায়, ওই শিক্ষার্থীর অভিযোগ আমলে নিয়ে পুনরায় উত্তরপত্র পুনর্মূল্যায়ন করে সংশ্লিষ্ট ইউনিট কর্তৃপক্ষ। উত্তরপত্র পুনর্মূল্যায়নে ওই শিক্ষার্থী লিখিত পরীক্ষায় ১০ পেয়ে মেধাতালিকায় ৮ম হয়।\nআরো জানা যায়, পুনর্মূল্যায়নে অকৃতকার্য হওয়া আরো দুই শির্ক্ষার্থী মেধাতালিকায় স্থান পায়। তবে বৃহস্পতিবার ও শুক্রবার সাপ্তাহিক ছুটি থাকায় তাদের বিষয়ে বিস্তারিত জানাতে পারেনি বিশ্ববিদ্যালয় প্রশাসন। পরবর্তীতে ফলাফল পুনর্মূল্যায়ন করে তিন শিক্ষার্থীর প্রাপ্ত নম্বর অনুযায়ী তাদের মেধা তালিকায় রাখা হয়। পাশাপাশি মেধাতালিকায় স্থানপ্রাপ্তদের নতুন করে তালিকা প্রস্তুত করে বিশ্ববিদ্যালয়ের ওয়েবসাইটে প্রকাশ করা হয়।\nএকইসঙ্গে ক্ষুদে বার্তার মাধ্যমে নতুনভাবে মেধাতালিকায় স্থান প্রাপ্তদের জানানো হয়েছে বলে জানিয়েছেন সংশ্লিষ্ট কর্তৃপক্ষ।\nএ বিষয়ে বিশ্ববিদ্যালয়ের কেন্দ্রীয় ভর্তি পরীক্ষা টেকনিক্যাল উপ কমিটির সদস্য সচিব অধ্যাপক ড. পরেশ চন্দ্র বর্ম্মন বাংলানিউজকে বলেন, ‘সংশ্লিষ্ট ইউনিট কর্তৃক উত্তরপত্র নিরীক্ষণে কিছু ভুল থাকায় এ সমস্যার সৃষ্টি হয়েছে। তবে উত্তরপত্র পুনর্মূল্যায়ন করে বিষয়টি সংশোধন করা হয়েছে।\nসংশ্লিষ্ট ইউনিট সমন্বয়কারী অধ্যাপক ড. লোকমান হোসেন বলেন, টেকনিক্যাল সমস্যার কারণে ফলাফলে একটু ত্রুটি হয়েছিলো। বিষয়টি সংশোধন করা হয়েছে।\nবাংলাদেশ সময়: ১৬২৫ ঘন্টা, নভেম্বর ১৪, ২০১৯


Article on George H. W. Bush - Anandabazar\n৭ ডিসেম্বর, ২০১৮, ০০:১৬:২৭\nশেষ আপডেট: ৭ ডিসেম্বর, ২০১৮, ০০:২০:১৬\nসে উনিশশো আশির দশকের কথা। মার্কিন ভাইসপ্রেসিডেন্ট জর্জ এইচ ডব্লিউ বুশ (১৯২৪-২০১৮) সম্পর্কে ঠাট্টা চালু ছিল: ‘ইউ ডাই উই ফ্লাই’। রোনাল্ড রেগনের সহকারী হিসেবে যাবতীয় রাষ্ট্রীয় শেষকৃত্যে হাজির থাকতেন বুশ। ওই সময়ে তিন সোভিয়েত নেতার মৃত্যুর পর রাশিয়া পৌঁছন তিনি। নেহাতই আনুষ্ঠানিক। তবে ভিত গড়ার কাজ শুরু সেখানেই।\n‘শত্রু’ সোভিয়েত শিবিরে ধস নামল যখন বুশ সেই সময়ে নিজেই প্রেসিডেন্ট। ভেঙে পড়ল বার্লিন প্রাচীর, পূর্ব ইউরোপের সোভিয়েত প্রজাতন্ত্র, অবশেষে আস্ত ইউনিয়নটাই। এই পর্বে শেষ সোভিয়েত নেতা মিখাইল গর্বাচভের সঙ্গে বুশের বন্ধুত্বের ভূমিকাটি জরুরি। ১৯৮৯-এর ডিসেম্বর মাসে সোভিয়েত ক্রুজ় ‘ম্যাক্সিম গোর্কি’তে মুখোমুখি হয়েছিলেন বুশ-গর্বাচভ। জাতীয় নিরাপত্তা উপদেষ্টা ব্রেন্ট স্কোক্রফ্টের মত ছিল না বৈঠকে। তিনি বলেছিলেন ‘প্রিম্যাচিয়োর’। তবু ফরাসি প্রেসিডেন্ট ফ্রাঁসোয়া মিতেরঁ, ব্রিটিশ প্রধানমন্ত্রী মার্গারেট থ্যাচার এবং মার্কিন কংগ্রেসের কিছু সদস্যের কথায় গর্বাচভের সঙ্গে দেখা করলেন বুশ। চুক্তি সই হল না, কিন্তু গর্বাচভ জানালেন, “মার্কিন প্রেসিডেন্টকে আমি আশ্বাস দিয়েছি যে সোভিয়েত ইউনিয়ন তাদের বিরুদ্ধে আর উষ্ণ যুদ্ধ শুরু করবে না।” এই আশ্বাসকে সঙ্গী করেই শেষ হয়ে যায় ঠান্ডা যুদ্ধ। ‘‘অর্ধশতকের অবিশ্বাস মুছে ফেলতে এই পদক্ষেপ দরকার ছিল’’, বলেছিলেন বুশ।\nএর আগের পর্ব ছিল তুলনায় অনেক ‘উষ্ণ’। প্রেসিডেন্ট রেগনের কাছে সোভিয়েত মানেই ‘শয়তানের সাম্রাজ্য’। কমিউনিস্টদের ক্ষেত্রে মার্কিন নীতি ছিল ‘দেতঁত’, অর্থাৎ প্রতিপক্ষের সঙ্গে চলনসই সম্পর্ক। রেগন বলেছিলেন ‘রোলব্যাক’ অর্থাৎ প্রতিপক্ষের উপর প্রবল চাপসৃষ্টি। লাভ হয়েছিল। ‘স্ট্র্যাটেজিক ডিফেন্স ইনিশিয়েটিভ’ সম্পর্কে গর্বাচভের বিদেশ মন্ত্রকের মুখপাত্র জেরাসিমভের মত: “খুব সফল ব্ল্যাকমেল। এমন প্রতিযোগিতায় দাঁড়ানোর ক্ষমতা ছিল না সোভিয়েত অর্থনীতির।”\nঠান্ডা যুদ্ধে দাঁড়ি টানতে রেগনের ভূমিকা মানেন গর্বাচভ। তবে বুশের প্রয়াণের পর জানান, “জর্জ আর বারবারা বুশের আন্তরিকতা তারিফ করার মতো।” আসল কথা, রেগন ঢাকঢোল পিটিয়েও যে কাজ হাসিল করতে পারেননি, বুশ নীরবে তা সেরেছিলেন। ১৯৮৭ সালে বার্লিন শহরের ৭৫০তম বর্ষ উদ্‌যাপনে ব্র্যান্ডেনবার্গ গেটে বক্তৃতা দেন রেগন: “জেনারেল সেক্রেটারি গর্বাচভ, আপনি যদি শান্তি চান, যদি সোভিয়েত ইউনিয়ন এবং পূর্ব ইউরোপের সমৃদ্ধি চান, আপনি যদি উদারীকরণ চান, তা হলে এই গেটে আসুন। মিস্টার গর্বাচভ, এই গেট খুলে দিন। মিস্টার গর্বাচভ, এই দেওয়াল ভেঙে ফেলুন।” সেই দেওয়াল ভেঙে ফেলা হয় বুশের সময়। ইতিহাসের অংশ হয়ে যান বুশ।\nউপসাগরীয় যুদ্ধও ইতিহাস হয়ে যায়। ১৯৯১-এর ফেব্রুয়ারিতে ইরাকের প্রেসিডেন্ট সাদ্দাম হোসেনের বাহিনীর হাত থেকে কুয়েতকে মুক্ত করতে ছোটে মার্কিন সেনা। কোরীয় যুদ্ধের পর এমন আর ঘটেছে কি? মার্কিন পক্ষ ও রাষ্ট্রপুঞ্জের অবস্থান উপেক্ষা করে, বুশের একার সিদ্ধান্তেই কুয়েত মুক্ত করে ফিরে আসে মার্কিন বাহিনী, বাগদাদ পর্যন্ত গিয়ে সাদ্দামকে ক্ষমতাচ্যুত না করেই। পুত্র প্রেসিডেন্ট বুশ জুনিয়র পরে বাবার এই পদক্ষেপকে ঐতিহাসিক ভুল ঘোষণা করে ‘ভুল’কে ‘ঠিক’ করতে ইরাক অভিযান করেন। বাবা বুশ ছিলেন মাটিতে পা রাখা কূটনীতিক। সাধে কি তাঁকে ‘কনজ়ারভেটিভ উইথ আ স্মল সি’ বলা হয়!\nব্যক্তিগত ভাবে সোভিয়েত পতনের ‘কৃতিত্ব’ বুশের নয়। সোভিয়েতের পতনের পিছনে ছিল কমিউনিস্ট পার্টির অভ্যন্তরীণ সঙ্কট। প্রতিরক্ষা খাতে অত্যধিক ব্যয়ে অর্থনীতির চাকা থমকে গিয়েছিল। আফগানিস্তানে যুদ্ধে আমেরিকার সাফল্যের পরে সোভিয়েতের ছোট প্রজাতন্ত্রগুলি বিদ্রোহ শুরু করেছিল। ১৯৮৫-তে এসেছিলেন সংস্কারমুখী গর্বাচভ। তাঁর আমলের অন্তিম পর্যায় রুশ জনতার স্মৃতিতে যেন ‘কেবল বৈঠক আর চুক্তির কাল’। বুশের আমেরিকা দ্বারাই প্রায় চালিত হতে শুরু করেন গর্বাচভ।\nসন্দেহ নেই, বুশের আমলই একমেরু দুনিয়ার নির্মাণকাল। পানামার ‘অপারেশন জাস্ট কজ়’, মার্কিন সহায়তায় সেনানায়ক মানুয়েল নরিয়েগাকে সরিয়ে গণতান্ত্রিক পথে নির্বাচিত নেতা গিলের্মো এনদারা প্রেসিডেন্ট পদে বসতে পারেন। এমনকী, বিল ক্লিন্টনের জয় ঘোষণার পরেও কার্যনির্বাহী বা ‘লেম ডাক’ প্রেসিডেন্ট হিসেবে সোমালিয়ায় ‘অপারেশন রেস্টোর হোপ’ শুরু করেছিলেন বুশ।\nবিদেশনীতির সাফল্যে আস্থা রেখেই ১৯৯২-এ ভোট লড়লেন বুশ। এবং ডুবলেন। কারণ, দেশের অর্থনৈতিক মন্দা। তেল রফতানিকারী দেশগুলির জোট ‘ওপেক’-এর সহসদস্য কুয়েতে সাদ্দামের আক্রমণের ফলে বিশ্ববাজারে তেলের দাম এক ধাক্কায় বেড়ে গিয়েছিল। আবার, ঠান্ডা যুদ্ধের অবসান হওয়ায় প্রতিরক্ষা খাতে ব্যয় অনেকটা কমে গিয়েছিল। সোভিয়েত ইউনিয়ন বিলুপ্ত এবং পারস্য উপসাগর শান্ত— মার্কিন ঘরোয়া রাজনীতিতে বিদেশনীতির প্রাসঙ্গিকতা তখন কতটুকু?\nআসলে, নেতা হিসেবে রিপাবলিকান পূর্বসূরি রেগন কিংবা ডেমোক্র্যাট উত্তরসূরি ক্লিন্টনের সঙ্গে বুশের তফাতটা চোখে পড়ার মতো। রেগন ‘ভিশন’ দিতেন। আর বুশ বলতেন, ‘ভিশন’ ব্যাপারটা তাঁর ঠিক আসে না। বিল ক্লিন্টন নাকি ভোটাদের বাড়িতে পৌঁছতেন। বুশ জনতার সঙ্গে মিশছেন, এমন ছবি অপরিচিত। ঠিক কেমন ছিলেন তিনি, তাঁর কথাতেই পরিষ্কার। শেষ পর্যন্ত যাঁর শাসনকালে দ্বিতীয় বিশ্বযুদ্ধোত্তর বিশ্ব রাজনীতির দীর্ঘ অস্থিরতা পেরিয়ে আমেরিকা হয়ে উঠল একমেরু বিশ্বের একক মেরু, সে বিষয়ে বুশের নিজের প্রতিক্রিয়া কী?— “আমি ঠিক আবেগপ্রবণ মানুষ নই।”\nTAGS : George H. W. Bush History Soviet Union World War 2\nকলেশ্বর-কলেশনাথ ঘিরে কতই কাহিনি


কিসের খোঁজে ইসরাইলের ‘গাজা’ আগ্রাসন! | মঙ্গলধ্বনি\nসাম্প্রতিক ইসরাইলি আগ্রাসনের প্রতিবাদে গাজায় যে বিক্ষোভ–আন্দোলন ফুঁসে উঠছে, ইসরাইল এই আন্দোলনের টুটি চেপে ধরার জন্য হামাসের সামরিক প্রধান আহমেদ জাবারিকে গুপ্ত হত্যা করে। হামাস দীর্ঘমেয়াদী যুদ্ধ বিরতিতে আন্তরিক থাকা সত্ত্বেও হামাস এই ঘটনায় ইসরাইলে শতাধিক রকেট হামলা চালায় যার কিছু তেলআবিবের নিকটবর্তী স্থানে আঘাত হানে। ফলে বিস্মিত হওয়ার কিছু নাই যে, ইসরাইল ব্যাপক সংঘর্ষের জন্য ভীত হয়ে পড়ে এবং গাজা দখল করে রকেট হামলার ভয়কে দূর করতে চাচ্ছে।\nইসরাইলের বর্তমান যুদ্ধ মনোভাব সম্পন্ন কার্যক্রম যাকে অপারেশন “পিলার টু ডিফেন্স” বলা হচ্ছে, এটা একটি পূর্নাঙ্গ যুদ্ধে রূপ নেয়ার সমূহ সম্ভাবনা আছে। কিন্তু যদি এটা আসলেই ঘটে, তবে ইসরাইলের বিপদের শেষ হবে এরূপ ধরে নেয়া যায় না। যদিও ২০০৮–২০০৯ সালে ইসরাইল ‘অপারেশন কাস্ট লিড’ নাম দিয়ে হামাসের বিরুদ্ধে সর্বাত্মক যুদ্ধ করা সত্ত্বেও হামাস যুদ্ধে টিকে ছিল এবং তারা এখন ক্ষমতায় বসে ইসরাইলের দিকে রকেট নিক্ষেপ করে যাচ্ছে। লেবাননে হিজবুল্লাহর অবস্থান দুর্বল ও তাদের মিসাইল ব্যবস্থা ধ্বংস করার জন্য ২০০৬ এর গ্রীষ্মে ইসরাইল যুদ্ধে লিপ্ত হয়েছিল। সেই আক্রমণ ব্যর্থ হয়েছিল। প্রশ্নাতীতভাবে বলা যায় যে, ২০০৬ সালের তুলনায় বর্তমানে লেবাননে হিজবুল্লাহর অবস্থান যেমন শক্ত হয়েছে ও তেমনি তাঁদের দূর নিয়ন্ত্রিত মিসাইল নিক্ষেপের সক্ষমতা বৃদ্ধি পেয়েছে। তাই ইসরাইলের ‘পিলার অফ ডিফেন্স’ আগের মতোই অবশ্যম্ভাবী পরিণতি লাভ করবে।\nইসরাইল তার বাহিনীকে তিনভাবে ব্যাবহার করতে পারে। প্রথমত: হামাসের নেতৃস্থানীয় যারা, তাঁদের গুপ্ত হত্যার মাধ্যমে হামাসকে পঙ্গু করে দেয়া, যেমনটি ইসরাইল করে যাচ্ছে। দুদিন আগে এরূপ একজন নেতৃস্থানীয় নেতা জাবারিকে হত্যা করা হয়েছে। এরূপ মুল নেতাদের হত্যা কোন কাজে আসছে না, কারণ শহীদ নেতার স্থানে বিকল্প নেতৃত্ব নেয়ার মাঝে কোন ঘাটতি নেই; উপরন্তু নতুন যারা আসছে, তারা যেমন অধিক যোগ্যতা সম্পন্ন, তেমনি পূর্বতনের চেয়ে আরও বেশি সাহসিকতাপূর্ণ! ইসরাইল এটা বুঝেছে ১৯৯২ সালে, তারা যখন লেবাননে হিজবুল্লাহ নেতা আব্বাস মুসায়িকে গুপ্ত হত্যা করেছে। আব্বাস মুসায়ির স্থলাভিষিক্ত হাসান নাসরুল্লাহ দুর্দান্ত প্রতিপক্ষরূপে প্রতীয়মান হয়েছিল।\nদ্বিতীয়ত: ইসরাইল গাজায় অবৈধ প্রবেশের মাধ্যমে গাজার নিয়ন্ত্রণ নিতে পারে। ইসরাইলি বাহিনী এটা খুব সহজে করতে পারে, হামাসকে পরাজিত করে গাজা থেকে রকেট হামলা বন্ধ করতে পারে। এজন্য ইসরাইলকে গাজা দখল করে দীর্ঘ মেয়াদে অবস্থান নিতে হবে; যদি না তারা হামাসকে নির্মূল করতে না পারে, হামাস পুনরায় রকেট হামলা করবে এবং ইসরাইলকে আবার পিছনের দিকে ঠেলে দিবে। ঠিক যেখান থেকে ইসরাইল যুদ্ধ শুরু করেছিল, সেখান থেকে আবার যুদ্ধ শুরু করতে হবে।\nনিঃসন্দেহে গাজা দখল ইসরাইলের বিরুদ্ধে তিক্ত ও রক্তাক্ত প্রতিরোধ আরও বেশি উস্কে দিবে, ইসরাইল এটা শিখেছে ১৯৮২ থেকে ২০০০ সাল পর্যন্ত দক্ষিণ লেবাননের যুদ্ধে। দক্ষিণ লেবানন ১৮ বছর দখল করে রাখার পর ইসরাইল পরাজয় মেনে নিয়েছিল এবং তার বাহিনী প্রত্যাহার করতে বাধ্য হয়েছিল। এই অভিজ্ঞতার কারণে ইসরাইলি বাহিনী ২০০৬ সালে লেবাননে বা ২০০৮–০৯ সালে গাজায় প্রবেশে সাহস পায়নি। সেদিন থেকে আজ পর্যন্ত গাজায় এমন দুর্বলতম কিছু ঘটেনি, যাতে পূর্ণ মাত্রায় গাজায় ইসরাইলি বাহিনী টিকে থাকতে পারে। বরঞ্চ গাজা দখলে ১৫ লক্ষ ফিলিস্তিনি ইসরাইলি নিয়ন্ত্রণে আসবে, ফলশ্রুতিতে ইসরাইলের কথিত ‘জননিরাপত্তা’ খারাপ থেকে আরো বেশি খারাপ হয়ে পড়বে। ঠিক এ কারণেই ২০০৫ সালে এরিয়েল শ্যারন গাজা থেকে অবৈধ ইসরাইলি বসতি স্থাপনকারীদের প্রত্যাহার করে নিয়েছিল। এখন গাজা দখল করা হলে জেনে শুনে ইতিহাসের পিছনে চলে যাওয়া হবে।\nতৃতীয়ত: বা সর্বশেষ অবশ্যম্ভাবী উপায় হলো – আকাশ পথে বিমান হামলা, মিসাইল, মর্টার, রকেট, ট্যাংক ও কামানের গোলা বর্ষণ করা। কিন্তু সমস্যা হলো – যেমন ভাবা হয়, এই কৌশল তেমন কাজে আসে না। ২০০৬ সালে হিজবুল্লাহ ও ২০০৮–০৯ সালে হামাসের বিরুদ্ধে ইসরাইল এভাবে হামলে পড়েছিল, কিন্তু উভয় সংগঠনই ইসরাইলি হামলা মোকাবিলা করেই আজ তারা আরও বেশি শক্তিশালী হয়েছে; এবং মরণ কামড় দেয়ার জন্য নিজেদের আরও বেশি মাত্রায় রকেট ও মিসাইল সমৃদ্ধীকরণের মাধ্যমে নিজেদের দাঁত আরও ধারাল করে তুলেছে। এটা বিশ্বাস করা কঠিন যে, হামাসের পতন ও রকেট হামলা স্থায়ী রূপে বন্ধ করার জন্য গাজায় অবিরাম বোমা বর্ষণের মত কোন ভাবনা সচেতন ইসরাইলি রণ–বিশেষজ্ঞদের আছে।\nতাই সেখানে কি ঘটছে? এরূপ মৌলিক ভাবনায় বলা যায়, জর্ডান নদী থেকে মেডিটেরিয়ান সাগর পর্যন্ত বৃহত্তম ইসরাইল রাষ্ট্রের বিস্তৃতির যে ইসরাইলি পরিকল্পনা; গাজায় ইসরাইলের কর্মকাণ্ড তার সামর্থ্যের সাথে এই পরিকল্পনা জট পাকিয়ে যাচ্ছে। ফিলিস্তিন ও ইসরাইলের জন্য আলাদা দুটি রাষ্ট্রই একমাত্র সমাধান; “একজন ফিলিস্তিনিও তাঁর নিজের দেশ ছেড়ে কোথাও যাবে না” বিরামহীনভাবে চলতে থাকা এই মিষ্টি কথা সত্ত্বেও নেতানিয়াহু সরকার নিশ্চিতভাবেই এর বিরোধিতা করে যাচ্ছে। ইসরাইলি প্রধানমন্ত্রী ও তার অনুচররা শক্ত পণ করেছে যে, দখলীকৃত ফিলিস্তিনি এলাকা হবে ইসরাইলি রাষ্ট্রের স্থায়ী অংশ। গাজা ও পশ্চিম তীর থেকে ফিলিস্তিনিদের বিতাড়িত করা ও শত্রু রাষ্ট্র দ্বারা বেষ্টিত করার মানে হলো, ফিলিস্তিনিদের দরিদ্র ও শক্তিহীন হতে বাধ্য করা, যেমনটি ঘটেছিল শ্বেত–শাসিত দক্ষিণ আফ্রিকার ব্যানটুস্টানের ক্ষেত্রে। ইসরাইলি ইহুদীরা এটা ভালভাবেই জানে। সাম্প্রতিক এক জরীপে দেখা যায় ৫৮ শতাংশ ঈহুদী বিশ্বাস করে যে, ইসরাইল ফিলিস্তিনিদের বিরুদ্ধে জাতিগত বিদ্বেষ পোষণ করে।\nবৃহৎ ইসরাইলি রাষ্ট্রের গঠন প্রচেষ্টা আরও বড় সমস্যার জন্ম দিবে, এমন কি বিশ্বে ইসরাইলের ভাবমূর্তি যতটুকু আছে, তাও ধ্বংস করবে; প্রকৃত পক্ষে বৃহৎ ইসরাইলি রাষ্ট্র গঠনের প্রচেষ্টা ফিলিস্তিনিদের ইচ্ছা–আশা–আকাঙ্ক্ষা ধ্বংস করতে পারে না। ফিলিস্তিনিরা এরূপ কর্মকাণ্ড সহ নিজ দেশের খণ্ডীকরণকে বিরোধিতা করবে। তাই নিজেদের স্বাধীনতার জন্য ইসরাইলি অপশক্তির বিরুদ্ধে প্রতিরোধ চলমান থাকবে। গাজায় যা ঘটে চলেছে, এটা প্রতিরোধের একটি মাত্রা। অন্যদিকে, মাহমুদ আব্বাস চাচ্ছেন – যে আগামী ২৯ শে নভেম্বর জাতিসংঘের সাধারণ সভায় ফিলিস্তিনকে জাতিসংঘের ‘অ–সদস্য রাষ্ট্র’ রূপে স্বীকৃতি আদায়ের। এই পরিকল্পনা ইসরাইলি নেতাদের চিন্তিত করে তুলছে কারণ, এই প্রক্রিয়ার মাধ্যমে পর্যায়ক্রমে আন্তর্জাতিক অপরাধ আদালতে ফিলিস্তিনকে ইসরাইলের বিরুদ্ধে অভিযোগ দাখিলের অনুমোদন দেয়া যেতে পারে। এরূপ ভাবনায় বৃহৎ ইসরাইলি বাহিনী ও তেলআবিবের স্বপ্ন পথ খুঁজে ফিরছে ফিলিস্তিনিদের কিভাবে দুই দেয়ালের মাঝে রাখা যায়।\nফিলিস্তিনি সমস্যার সমাধানে ইসরাইলি নেতাদের দুই–মুখী কৌশল আছে।\nপ্রথমত: তারা নির্ভর করবে আমেরিকার কূটনৈতিক রক্ষা কবচের উপর, বিশেষত জাতিসংঘে। যাতে আমেরিকান নেতৃত্ব বরাবরের মত ইসরাইলের পক্ষে এবং ফিলিস্তিনের বিরুদ্ধে থাকে এবং দখলীকৃত ফিলিস্তিনি এলাকায় বসতি স্থাপন যেন বন্ধ থাকে, ওয়াশিংটনের ইসরাইলি লবি যেন সেজন্য শক্ত ভূমিকা নেয়।\nদ্বিতীয়ত: জে ইভ জাবোটিন্সকি’র লৌহ দেয়ালের প্রস্তাব; যা ফিলিস্তিনিদের আনুগত্যতা স্বীকারের মাঝে তাঁদের পরাজিত করা, জাবোটিন্সকি জানে যে ফিলিস্তিনিরা ইহুদি রাষ্ট্র আন্দোলনকে প্রতিরোধ করবে, তাই পদ্ধতিগতভাবে ফিলিস্তিনে বসতি স্থাপন ও তা নিজেদের শাসনাধিকারে নিয়ে আসা। পক্ষান্তরে তিনি উল্লেখ করেছিলেন যে, ইহুদীরা এবং ইসরাইল নানা পর্যায়ে ফিলিস্তিনিদের নিপীড়ন করে শাস্তি দেয়ার মাধ্যমে ফিলিস্তিনিদের প্রতিরোধ ক্ষমতা ব্যর্থ করে দিতে সক্ষম হবে।\n১৯৪৮ সালে সৃষ্টি হওয়ার পর থেকে ইসরাইল এই কৌশল অনুসরণ করে আসছে এবং অপারেশন কাস্ট লিড (Cast Lead) এবং পিলার অফ ডিফেন্স (Pillar of Defence) এই উভয়ই হলো এই কৌশলের নমুনা। অন্যভাবে বলা যায় – বোমা বর্ষণ করে হামাসের পতন বা রকেট হামলা বন্ধ করা ইসরাইলি লক্ষ্য নয় – দুটোই অবাস্তব লক্ষ্য। এর পরিবর্তে ইসরাইলের লক্ষ্য হলো, দীর্ঘ মেয়াদী দমন–নীতির অংশ রূপে গাজায় আক্রমণ অব্যাহত রাখা, যাতে ফিলিস্তিনিরা আত্মনিয়ন্ত্রণ, তথা স্বাধীনতা লাভের আকাঙ্ক্ষা তুলে নেয় এবং স্বতন্ত্র ভূমি রূপে যেন ইসরাইলের শাসনাধিকারে নিজেদের সমর্পণ করে।\nইসরাইল প্রতিজ্ঞাবদ্ধ যে, ‘লৌহ দেয়াল’ নীতি যেন প্রকৃত রূপেই প্রতিফলিত হয়; যা তাঁদের নেতৃত্ব অনেকবারই স্বীকার করেছে। যখন ২০০৯ এর জানুয়ারিতে কাস্ট লিড অপারেশন শেষ হলো, ইসরাইলি বাহিনী পর্যায়ক্রমে গাজা থেকে ফেরত গেলেও ফিলিস্তিনের অপর অংশে আক্রমণ করে আঘাত হানা অব্যাহত রেখেছিল। ২০০৮–০৯ সালের যুদ্ধে হামাসের সক্ষমতার বিষয়ে ইসরাইলিদের কোন কল্পিত ভুল ছিলনা। তথাপি ইসরাইলিদের ভাবনা ছিল পরবর্তী নিপীড়ন কখন শুরু করা যায়।\nএই সময়ের নিপীড়নকে সহজেই ব্যাখ্যা করা যায়। প্রথমত: কিছুদিন আগে সম্পন্ন হওয়া আমেরিকান প্রেসিডেন্ট নির্বাচনে যাতে মিট রমনি জয়ী হতে পারেন, এ ব্যাপারে নেতানিয়াহুর সরাসরি সাহায্য ও চেষ্টা থাকা সত্ত্বেও ওবামা ২য় মেয়াদে নির্বাচিত হয়েছেন। নেতানিয়াহুর এই ভুল তাঁদের উভয়ের ব্যক্তিগত সম্পর্ক এবং আমেরিকার সাথে ইসরাইলের বিশেষ কূটনৈতিক সম্পর্ককে অবশ্যম্ভাবী রূপে আঘাত করেছে। গাজায় একটি যুদ্ধ লাগিয়ে দেয়া এই সম্পর্ককে পুনরুদ্ধারের একটা প্রতিকার বা মহৌষধ বিশেষ; কারণ ওবামা, যিনি পতন উন্মুখ অর্থনীতির মুখোমুখি এবং সামনের দিনগুলোতে রাজনৈতিক বিরোধিতা তাকে মোকাবিলা করতে হবে; এহেন ওবামার জন্য ফিলিস্তিনিদের দোষারোপ করা ও সম্পূর্ণরূপে ইসরাইলের সাথে ঘনিষ্ঠ সম্পর্কে ফেরত যাওয়া ছাড়া অন্য কোন উপায় নেই।\nঅপরদিকে, ইসরাইলি প্রধানমন্ত্রী জানুয়ারিতে নির্বাচনের মুখোমুখি হতে যাচ্ছেন এবং যেমনটি মিশেল প্লিটনিক লিখেছেন – ফ্যাসিস্ট ‘ইসরাইলি বিয়েত্নিও’ দলের সাথে যৌথ মনোনয়নের ঘোষণা দ্বারা নেতানিয়াহু একটি কৌশল গ্রহণ করেছেন; যেমনটি আশা করা যায় নির্বাচনের ফলাফল নেতানিয়াহুর পক্ষে যাবে না। তাই “গাজার উপরে একটি যুদ্ধ চাপিয়ে দিয়ে” প্রমাণ করা যে, নির্বাচনে নেতানিয়াহু একজন শক্ত প্রতিপক্ষ, বিশেষ করে ইসরাইলের নিরাপত্তা যখন বিঘ্নিত হয়।\nযাইহোক, ইসরাইলিদের পায়ের নিচে থাকতে চেয়ে এবং ফিলিস্তিনিদের আত্মনিয়ন্ত্রণের প্রশ্ন পরিত্যাগের মাধ্যমে ‘পিলার অফ ডিফেন্স’ তার আকাঙ্ক্ষিত লক্ষ্য অর্জন করবে না। যা আসলেই সাধারণভাবে অর্জন করার মত বিষয় নয়, ফিলিস্তিনিরা কখনই শত্রু রাষ্ট্র দ্বারা বেষ্টিত অর্পিত এক টুকরো ভূমিতে স্বতন্ত্র দেশ হিসাবে থাকাকে গ্রহণ করবে না। দুর্ভাগ্যজনক যে, ‘পিলার অফ ডিফেন্স’–এর মানে দাঁড়াচ্ছে গাজায় ইসরাইলের শেষবারের মত বোমা বর্ষণ, যাতে টিকে থাকা ইসরাইলের জন্য আদৌ সম্ভব নয়।\nযাইহোক, দীর্ঘ মেয়াদের হলেও এই বোমা বর্ষণ এক সময় বন্ধ হবে, কারণ এটা পরিষ্কার নয় যে, বৈশ্বিকভাবে বিচ্ছিন্ন রাষ্ট্র হয়ে ইসরাইল নিজেকে রক্ষা করতে সক্ষম হবে। সেইসাথে ফিলিস্তিনিদের যেরূপ প্রতিরোধ যুদ্ধ চলমান, তাতে ইসরাইলকে বিশ্ব জনমতের মুখোমুখি হতে হবে। ২০০৭–এর নভেম্বরে তৎকালীন ইসরাইলি প্রধান মন্ত্রী ইহুদ ওলমার্ট বলেছিলেন, যদি ‘দুই রাষ্ট্রের সমাধান’ সূত্র আটকে যায়, তবে ইসরাইলকে দক্ষিণ আফ্রিকার মতো লড়াইয়ে পড়ে যেতে হতে পারে, এবং এরূপ যত তাড়াতাড়ি ঘটবে রাষ্ট্র হিসাবে ইসরাইল তত তাড়াতাড়ি ধ্বংস হয়ে যাবে। যে কেউ ভাবতে পারে এবং এটা ভেবে ইসরাইলি নেতৃত্বকে প্রশংসিত করতে পারে যে, ইসরাইলিরা ‘ফিলিস্তিনিদের একটি রাষ্ট্রের অস্তিত্ব থাকা উচিত’ – এরূপ অনুমোদন দিয়েছে। কিন্তু বাস্তবে এরূপ কোন লক্ষণ দেখা যাচ্ছে না; এর পরিবর্তে ফিলিস্তিনকে ভেঙ্গে ফেলতে ইসরাইল গর্দভের মতো করে ‘পিলার টু ডিফেন্স’ জাতীয় সামরিক ব্যবস্থাদি চলমান রাখছে।।\n(মূল লেখক: জন জে মার্সেইনার – আমেরিকার শিকাগো বিশ্ব বিদ্যালয়ের রাষ্ট্র বিজ্ঞানের অধ্যাপক এবং ‘দি ইসরাইল লবী’ বইয়ের সহ–সম্পাদক।)\nমুল লেখা পড়ার জন্য এখানে ক্লিক করুন


১১:০৩:১৯ রবিবার, ১৮ আগস্ট ২০১৯\nবৃহস্পতিবার, ১৭ জানুয়ারী, ২০১৯, ০১:০৯:২৯\nস্পোর্টস ডেস্ক: বিধ্বংসী অস্ট্রেলিয়ান ব্যাটসম্যান ডেভিড ওয়ার্নার চলতি বিপিএলে আজই প্রথম তার আসল রূপে দেখা দিলেন। বুধবার রংপুর রাইডার্সের বিপক্ষে শুরুতে লিটন দাসের তাণ্ডবের পর ৩৬ বলে ৬১* রানের ধ্বংসাত্মক ইনিংস উপহার দিয়েছেন সিলেট সিক্সার্স অধিনায়ক। দল গড়েছে রান পাহাড়। কিন্তু সিলেটের গ্যালারিভর্তি দর্শকরা এদিন দেখল ডানহাতি ওয়ার্নারকে!\nসাবেক অজি সহ-অধিনায়ক সাধারণত বাম হাতে ব্যাট করে থাকেন। কিন্তু প্রয়োজনে যে স্বাভাবিক নিয়মের বিপরীতেও তিনি যেতে পারেন, এবার তার প্রমাণ মিলল। সিলেটর ইনিংসর ১৯তম ওভার। বোলিং করছেন টি-টোয়েন্টির 'ইউনিভার্স বস' খ্যাত ক্রিস গেই। অনিয়মিত এই বোলারকে খেলতে বেগ পেতে হচ্ছিল ওয়ার্নারকে। প্রথম বলে নিলেন ২ রান, পরের দুই বল ডট; এরপর?\nউইকেটে থিতু হওয়া ওয়ার্নার কখনই রান ছাড়া থাকতে পারেন না। তাই হুট করে ডান হতে ব্যাট করা শুরু করলেন তিনি! ব্যাটিং স্টাইল পাল্টেই ওভারের চতুর্থ বলে গেইলের মাথার ওপর দিয়ে হাঁকালেন ছক্কা! পরের বলে প্যাডেল সুইপ করে স্কয়ার লেগ দিয়ে বল পাঠালেন সীমানার বাইরে। গেইলের শেষ বলে রিভার্স সুইপে পয়েন্ট এলাকা দিয় আবারও চার!\nওভারে এল মোট ১৬ রান। এমন মার খেয়ে বেচারা গেইলের অবস্থা কী বুঝতেই পারছেন…


শালিখায় প্রতিমা তৈরীতে ব্যস্ত শিল্পীরা-চলছে রংতুলি ও সাজ সজ্জার কাজ - Gramer Songbad\nশালিখায় প্রতিমা তৈরীতে ব্যস্ত শিল্পীরা-চলছে রংতুলি ও সাজ সজ্জার কাজ\nবৃহস্পতিবার, ১৫ অক্টোবর ২০২০, ১২:৫৭ বৃহস্পতিবার, ১৫ অক্টোবর ২০২০, ১৩:০০ gsditor\t০ Comments\nমাগুরা জেলা প্রতিনিধিঃ শারদীয় দূর্গা পূজাকে সামনে রেখে মাগুরার শালিখায় পূজা মন্ডপগুলোতে প্রতিমা তৈরীতে ব্যস্ত সময় পার করছে প্রতিমা শিল্পীরা। হিন্দু ধর্মাবলম্বীদের সবচেয়ে বড় ধর্মীয় উৎসব শারদীয় দূর্গাপূজা।\nএবছর উপজেলার ৭টি ইউনিয়নে ১২৪টি মন্ডপে শারদীয় দূর্গাপূজা অনুষ্ঠিত হবে। পূজার উৎসবকে পরিপূর্ণ রুপ দিতে মন্ডপ গুলোতে চলছে ব্যাপক সাজ সজ্জার প্রস্তুতি। ইতিমধ্যে বেশীর ভাগ মন্ডপ গুলোতে প্রতিমার কাঠামো মাটির কাজ শেষ হয়েছে। এবার শুরু হবে রং তুলি ও সাজ সজ্জার কাজ। আগামী ২২ অক্টোবর শুরু হতে যাচ্ছে হিন্দু ধর্মের সব চেয়ে বড় ধর্মীয় উৎসব শারদীয় দূর্গাপূজা। শালিখার স্থাণীয় শিল্পী ছাড়াও বিভিন্ন স্থান থেকে আগত শিল্পীরা এসে প্রতিমা তৈরী এবং রং তুলির ও সাজ সজ্জার কাজ করছেন। প্রতিটি পূজা মন্ডপের জন্য তৈরী হচ্ছে দূর্গা, স্বরস্বতী, গনেশ কার্তিক, অসূর, সিংহ, হাঁস, পেঁচা, সর্পসহ বিভিন্ন প্রতিমা।\nশারদীয় দূর্গাপূজা উৎসব শান্তিপূর্ণ ভাবে পালন ও নিরাপত্তা নিশ্চিত করনের লক্ষ্যে ইতিমধ্যে প্রতিটি পূজামন্ডপ পরিদর্শন করাসহ প্রতিটি পূজা উদযাপন কমিটির সভাপতি-সম্পাদকসহ সদস্যদের সাথে মত বিনিময় করছেন মাগুরা-২ আসনের সংসদ সদস্য সাবেক যুব ও ক্রীড়া প্রতিমন্ত্রী ড. শ্রী বীরেন শিকদার ও উপজেলা নির্বাহী অফিসার গোলাম মোঃ বাতেন এবং থানার ভারপ্রাপ্ত কর্মকর্তা মোঃ তরিকুল ইসলাম।\nউপজেলা নির্বাহী অফিসার গোলাম মোঃ বাতেন বলেন, হিন্দু ধর্মের সব চেয়ে বড় ধর্মীয় উৎসব শারদীয় দূর্গাপূজা। এ উপলক্ষে উপজেলায় ১২৪টি মন্ডপে শারদীয় দূর্গাপূজা অনুষ্ঠিত হবে। ইতিমধ্যে প্রতিটি পূজামন্ডপ গুলোতে সরকারি অনুদান দেওয়া হয়েছে৷ কিছু অনুদান বাকি আছে৷ আশা করি বাকি অনুদানও পেয়ে যাবেন৷ গোলাম মোঃ বাতেন আরো বলেন, স্বররাষ্ট্র ও ধর্ম মন্ত্রণালয়ের নির্দেশ ক্রমে নারী পূরুষ আলাদা আলাদা ভাবে প্রতিটি পূজা মন্ডপে স্বাস্থবিধি মেনে মাস্ক ব্যবহার করে প্রতিমা দর্শন করতে হবে৷ এবছর আনসার বাহিনীদের দেওয়া হচ্ছে না৷ পূজা কমিটির মাধ্যমে নিজ এলাকার লোকজনদেরকে নিয়ে সেচ্ছাস্বেবক কমিটি গঠন করতে হবে৷ সেই সব সেচ্ছাসেবকবৃন্দ পূজার ডিউটি দিবেন৷ আইনশৃঙখলা বাহিনীর নজর ও টহল থাকবে৷ পূজা মন্ডপে কোন মাইক বা জোরালো সাউন্ড সিস্টেম থাকবেনা৷ এমনকি প্রত্যেকটি পূজামন্ডপের পূজারিনিকে স্বাস্থবিধি মেনে মাস্ক পরিধান করে পূজা করতে হবে৷ থানার অফিসার ইনচার্জ মোঃ রবিউল ইসলাম বলেন পূজা যাতে শান্তি শৃঙখলা ভাবে উদযাপন হয় সেই জন্য এসপি স্যারের নির্দেশে ব্যাপক প্রস্তুতি গ্রহণ করা হয়েছে৷ ইতোমধ্যে পূজা মন্ডপগুলো পরিদর্শন করেছি এবং প্রতিটি পূজা মন্ডপের সভাপতি ও সম্পাদকসহ সদস্যদের সাথে মত বিনিময়ও করেছি।\n← কলারোয়ায় একই পরিবারের ৪জনকে জবাই করে হত্যা!\nনতুন আইনে টাঙ্গাইলে গণধর্ষণের দায়ে পাঁচজনের ফাঁসির আদেশ →\nসোমবার, ২২ জুলাই ২০১৯, ১৩:২১ gsditor ০\nরবিবার, ৩ নভেম্বর ২০১৯, ১৫:৫৪ gsditor ০\nসাতক্ষীরায় বঙ্গবন্ধু জাতীয় যুব দিবস উপলক্ষে আলোচনা সভা ও যুব ঋণের চেক বিতরণ\nরবিবার, ১ নভেম্বর ২০২০, ১৯:৪৭ gsditor ০


করোনা ইস্যু, কাশির শিষ্টাচার ও বাঙালির অবস্থান || ডা. নুজহাত চৌধুরী\nBy নিউজডেস্ক on মার্চ ১৬, ২০২০ মুক্তমঞ্চ, স্বাস্থ্য বিষয়ক\nনভেল করোনা ভাইরাস মানুষের আচরণের ত্রু’টিগুলো স্পষ্ট করে সামনে নিয়ে এসেছে। মানুষের কিছু আচরণ যা তাকে সভ্য ও সামাজিক জীবনে সহনীয় করে তুলে– সেই আচরণগুলোর ঘা’টতি আজ আমাদের এক ভ’য়াবহ ম’হামারীর মুখে দাঁড় করিয়ে দেয়েছে। কীভাবে হাত ধুতে হয়, কীভাবে কাশি দিতে হয়, কীভাবে জীবাণু ছড়ায়– তার পদ্ধতি নিয়ে অনেক আলোচনা হচ্ছে। এই লেখা সেটা নিয়ে নয়। এই লেখা আমাদের দেশে সামাজিক জীবনে স্বাভাবিক শিষ্টাচারের অভাবের প্র’কটতা নিয়ে।\nমানুষের মেধা ও মানবিকতা তাকে প্রাণীদের থেকে উন্নত ও পৃথক করেছে। সামাজিক প্রাণী হিসেবে মানুষ তার বন্য অতীত পিছনে ফেলে আজ সভ্যতার শিখরে উঠেছে। সবকিছুর পাশাপাশি সামাজিক জীবনে এমন কিছু আচরণ আছে যা তার সভ্যতার বহিঃপ্রকাশ এবং সামাজিক প্রাণী হিসেবে তাকে সহনীয় করেছে। এই আচরণগুলো সে পরিবার, সমাজ ও শিক্ষা প্রতিষ্ঠান থেকে শেখে। বলছি ব্যক্তিগত ও সামাজিক শিষ্টাচারের কথা। বিদেশের অনেক দেশে এগুলো প্রাইমারি স্কুলে শেখানো হয়। খাবার টেবিলের কিছু আচরণ যাকে টেবিল ম্যানারস বলে, শৌচাগার ব্যবহারের ভব্যতা, সামাজিক পরিবেশে হাঁচি-কাশির কিছু ভদ্রতা, যেখানে প্রয়োজন সেখানে ‘ধন্যবাদ‘ অথবা ‘স্যরি‘ বা ‘দুঃখিত‘ অথবা ‘এক্সকিউজ মি’ বা ‘কিছু মনে করবেন না‘ বলা, শিশু, বৃদ্ধ, নারীদের প্রতি যত্নশীল আচরণ ইত্যাদি।\nবাংলাদেশের মানুষের ক্ষেত্রে এই ভদ্রতার শিক্ষাগুলোর মা’রাত্মক ঘা’টতি আছে। না পরিবারে, না শিক্ষা ক্ষেত্রে– কোথাও এই বিষয়গুলো প্রাধান্য পায় না। আমরা যেখানে সেখানে ব’র্জ্য ফেলি, কফ-থুতু-পানের পিক যত্রতত্র ফেলা খুব স্বাভাবিক ঘটনা। আমরা যারা বাংলাদেশের সরকারি হাসপাতালে কাজ করি তারা জানি, এই কফ-থুতু-পানের পিক ফেলা আমাদের হাসপাতালগুলোর জন্য কত বড় সমস্যা। আমি এমন করতে দেখলেই আমার চাকরি ক্ষেত্রে প্র’তিবাদ করি এবং বোঝানোর চেষ্টা করি যে আপনার থুতুতে যে জীবাণু আছে তা আশেপাশের মানুষের ক্ষ’তির কারণ হবে। খুব কম ক্ষেত্রেই আমি কাউকে দুঃখিত হতে দেখি। বরং তারা অবাক হয়ে আমার দিকে এমনভাবে তাকান যেন আমি শুধু শুধুই গায়ে পড়ে ঝগড়া করছি। আবার অনেকে উল্টো তেড়ে আসেন। একবার একজন দাঁত-মুখ জিজ্ঞেস করল, ‘থুতু আসলে কী করব? গিলে ফেলব?’ কী অদ্ভুত! সেটাও বলে দিতে হবে। সামনে আসছে রোজার মাস। এই থুতু ফেলার বিষয়টা আরও বাড়বে। কেন এমন করেন তারা, কোন শিক্ষায়– আমার জানা নাই।\nএই মা’রমুখী, কিছুতেই ভাল কিছু শিখবো না, নিজের ভুল মানবো না টাইপের আচরণ আমাদের মধ্যে খুব বেশি। আমার এক প্রথিতযশা সাংবাদিক বন্ধু দুঃখ করে একটা ঘটনা বলছিলেন। তিনি তার অফিস থেকে সেদিন তার আরেক সাংবাদিক কলিগকে বের করে দিতে বাধ্য হয়েছেন, তাই তার মন খারাপ ছিল। ঘটনাটি হল, তার অফিস কক্ষে ৩ জন অতিথি ছিলেন, দুজন মহিলা আর এক জন পুরুষ। পুরুষটি জোরে জোরে কাশছিলেন। কিন্তু একটি টিস্যু দিয়ে মুখটি যে ঢাকবেন, নিদেনপক্ষে মাথাটি সরিয়ে অন্যদিকে কাশবেন তা করছিলেন না। এখন করোনা ভাইরাসের ব্যাপক ভীতি সবার। এখন বলা হচ্ছে তাৎক্ষণিক টিস্যু না থাকলে বা আচমকা কাশি আসলে, নিজের কনুইয়ের কাছে মুখ নিয়ে কাশতে যেন কাশি ছড়িয়ে না যায়। আমার সাংবাদিক বন্ধু তা মনে করিয়ে দিলে পুরুষটি তা’চ্ছিল্যের সাথে বললেন যে, তিনি প্রান্তিক মানুষ, এগুলো তারা জানেনও না, মানেনও না। প্রান্তিক মানুষ হলেই সামাজিক সভ্যতা থাকবে না– এটাই যেন নিয়ম। এটা মেনে নেয়া যায় না। সহস্র বছরের সভ্যতার ইতিহাস পেরিয়ে যে মানব সন্তান বিংশ শতাব্দীর সম্মুখে যাত্রা করেছে, তার বেসিক পরিচ্ছন্নতা ও আচরণের সভ্যতা থাকবে এটাই স্বাভাবিক– তা তিনি শহরেই থাকুন অথবা গ্রামেই থাকুন।\nমধ্যপ্রাচ্য থেকে আসা বিমানগুলোর টয়লেটের দুরবস্থা যারা দেখেছেন তারা জানেন আমাদের দেশবাসীর শৌচাগার ব্যবহারের শিষ্টাচারের কি অভাব। আপনি শৌচাগার ব্যবহারের পরে এমন ভাবে রেখে আসবেন যেন আপনার পরবর্তী ব্যক্তি আপনার উপর বিরক্ত না হয়। এক্ষেত্রে তারা প্রান্তিক মানুষ এই যুক্তি আমি মনে করি না সমর্থনযোগ্য। যিনি ভিসা করে, টিকেট কেটে বিমানে চড়ে বিদেশে যেতে পারেন, তার কাছ থেকে অন্তত শৌচাগার ব্যবহারের শিষ্টাচার অন্যরা আশা করতেই পারেন। অনুধাবন করি যে, তারা হয়তো উন্নত প্রযুক্তির কিছু বিষয়ের সাথে পরিচিত নন। এক্ষেত্রে তাদের কিছু বেসিক ট্রেনিং আগে দিয়ে নেয়া যায় কিনা সে ব্যাপারে আমি সংশ্লিষ্ট সরকারি সংস্থার দৃষ্টি আকর্ষণ করছি।\nসামাজিক শিষ্টাচারের শিক্ষা প্রাতিষ্ঠানিক করার দাবি করছি। জাপানে প্রথম কয়েকটি বছর শিশুদের মানবিক ও সামাজিক আচরণের শিক্ষা দেয়া হয় বলে শুনেছি। আমাদের দেশে মানবিক শিক্ষা দেবার আলাদা কোনো সিলেবাস নেই। আর সামাজিক আচরণের শিক্ষা সিলেবাসে অন্তর্ভুক্ত করার চিন্তাও আমাদের মাথায় আসে নাই বলেই প্রতীয়মান হয়। মানবিক শিক্ষা বলতে আমরা ধর্মীয় শিক্ষা বুঝি। দুটো বস্তুত এক নয়। নারীকে সম্মান জানিয়ে বাসের সিটটি ছেড়ে দেয়া, বৃদ্ধদের হাত থেকে ভারী বোঝাটি নিয়ে তাকে এগিয়ে দেয়া, অন্ধকে রাস্তা পার হতে সহায়তা করা– এ ধরণের সামাজিক সভ্যতা আমরা কোন বিষয়ের অন্তর্ভুক্ত করে কীভাবে বাচ্চাদের পড়াতে পারি– তা ভেবে দেখতে হবে। না হলে আমরা সামাজিক জীবনে সেই অ’ভদ্রতা করে যাব যা এখন করে চলছি। নারীদের দেখলে সিটি মা’রা, গর্ভবতী নারীকে ধাক্কা মে’রে লাইন ব্রেক করে বাসে উঠে পড়া, বৃদ্ধদের অ’সম্মান করা, পুরুষ হয়ে নারীদের সিটে বসে যাওয়া আর কেউ কিছু বললে সমঅধিকার নিয়ে মুখ খিঁচড়ে যুক্তিহীন কুতর্ক করা– এসব সামাজিক শিষ্টাচারবিরো’ধী ব্যবহার আমাদের দেশে সাধারণ ঘটনা। এখনও এদেশে কিছু পুরুষ রাস্তায় দাঁড়িয়ে মুত্রত্যাগ করেন! এমন নিম্নবর্গের অ’সামাজিক প্রাণী থেকে মানবিক বোধসম্পন্ন রুচিশীল মানুষ হিসেবে জাতিগতভাবে আমরা যদি উন্নত হতে চাই, তবে প্রাইমারি লেভেলের শিক্ষার সিলেবাসে সুচিন্তিতভাবে এই বিষয়গুলো ঢুকাতে হবে। ফেইসবুকে একটা ভিডিও দেখেছিলাম সেখানে ২-৩ বছরের শিশুদের জাপানি এক শিক্ষিকা দুটা বেলুনের মাধ্যমে শৌচকর্মের পরে টিস্যু পেপার দিয়ে কীভাবে পরিচ্ছন্ন হতে হয়, তা দেখাচ্ছিলেন। কি ভাল পদক্ষেপ! আমাদের দেশে শৌচাগারের শিষ্টাচার কোনো শিক্ষক প্রাইমারি স্কুলে বলে দিলে কি আর দুবাই ফেরত বিমানের টয়লেটের এই দু’র্দশা থাকত? কিন্তু আমাদের সামাজিক আচরণের পরিবর্তন হয় না কেন জানেন? জাপানের ঐ ভিডিওটা শেয়ার হয়েছিল আমাদের দেশে ঠাট্টা-তামাশার এক পেইজে এবং তার নীচে কু’রুচিকর সব মন্তব্য দিয়ে ভরা ছিল। এদের কীভাবে মানুষ করবেন বলুন তো? চলুন না, মানুষের সামাজিক প্রয়োজনগুলোকে স্বাভাবিকভাবে নিয়ে তাকে শিক্ষার অংশ করে তুলে আমাদের পরবর্তী প্রজন্মকে আমাদের চেয়ে রুচিশীল মানবিক সভ্য মানুষ করে গড়ে তুলি।\nআচরণের সভ্যতা দেখলেই আমরা ধরে নেই তিনি ভাল পরিবার থেকে এসেছেন, ভাল শিক্ষা পেয়েছেন। কিন্তু তাও যেন কোনো কোনো ক্ষেত্রে ব্যর্থ। দুঃখ মনে নিয়েই স্মরণ করছি আমার এক শিক্ষিকা ছিলেন যিনি ক্লাস নিতে নিতে অনবরত নাক খুঁটতেন। আমার বিভীষিকার মত এই স্মৃ’তি মস্তিস্কে রয়ে গেছে কারণ, আমি তার ঐ আচরণের জন্য ক্লাসে মনোযোগ দিতে পারতাম না। আমার খালি ভ’য় হতো, কখন তিনি আমার বেঞ্চের সামনে চলে আসবেন, আর আমার বেঞ্চটা ছুঁয়ে দেবেন ঐ হাত দিয়েই। ভাবতে আমার এখনও গা গুলিয়ে আসে। ভাবুন তো, আপনার কোনো আচরণের জন্য যদি আপনাকে এভাবে কেউ মনে রাখে! কি দুঃখজনক, তাই না? তেমনি, আমি অনেক শিক্ষিত মানুষ, বড় বড় অফিসার দেখেছি যারা মুখের উপর কাশি দেন। করোনা ভাইরাসের কারণে এই ব্যাপারটা খুব আলোচিত হচ্ছে। সরকারি ব্রিফিং-এ কাশির শিষ্টাচার বজায় রাখার কথা বলা হয়েছে। ‘কাশির শিষ্টাচার’– এই কথাটি আমার খুব ভাল লেগেছে। আসলেই কাশির শিষ্টাচার আমাদের দেশে বিরাট বড় একটি সামাজিক প্রয়োজন। শুধু এখন এই করোনা ম’হামারী প্রতিরো’ধেই নয়, অন্য মানুষকে সম্মান করে তার পরিচ্ছন্নতার বাধা যেন আমি না হই, আমার আচরণের জন্য অন্য মানুষ যেন রোগাক্রান্ত না হন, আমি যেন কারো বির’ক্তির কারণ না হই– এ রকম দায়িত্বশীলর সাথে ভাবাটাই সভ্যতা, ভদ্রতা, শিষ্টাচার। এটা যেন সবাই হৃদয় দিয়ে অনুধাবন করে তার জন্যও ‘কাশির শিষ্টাচার’-এর কথা বার বার বলা দরকার ও অভ্যাস করা দরকার। করোনা ভাইরাসের এই দুঃখজনক পরিস্থিতির মধ্যে থেকে বাংলাদেশীরা যদি ‘কাশির শিষ্টাচার’-টুকু অন্তত শেখে তো সেটাও অনেক বড় অর্জন হবে। দুঃখজনক যে, যা আমাদের শিক্ষা ব্যবস্থায় থাকা উচিৎ ছিল, তা আমাদের শিখতে হচ্ছে মৃ’ত্যুর ভী’তির মধ্য দিয়ে।\nআমাদের নিজেদের সামাজিক আচরণ নিয়ে দুঃখবোধটা আসলে বহুবিধ। সেদিন বিদেশী এক চ্যানেল দেখছি। সেখানে একটি কলেজ ক্যাম্পাসের বিভিন্ন ছাত্রের সাক্ষাৎকার নিয়ে করোনা ভাইরাসের ম’হামারীর বিষয়ে তাদের মন্তব্য শুনছিলাম। মাস্ক পরা এক ছাত্র বলছিল, তার সবচেয়ে বড় চাওয়া, সে নিজে যেন অন্য কারো ক্ষ’তির কারণ না হয়। সে কারণেই সে মাস্ক পরেছে। এবং অনেকেই এই মনোভাব ব্যক্ত করছিল। আমার খুব ভাল লেগেছে তাদের চিন্তার ধারাটি। আমরা নিজেদের মৃ’ত্যু ভী’তিতে মাস্ক পরে, হ্যান্ড স্যানিটাইজার নিয়ে ঘুরছি। আমার যেন কিছু না হয়– এই শুধু আমাদের চিন্তা। আমাদের থেকে অন্য কারো যেন না হয় কিছু ক্ষ’তি না হয়, তা কিন্তু আমরা ভাবছি না। যদি তাই ভাবতাম, তাহলে আমরা অন্য সময় রাস্তায়, বারান্দায় থুতু ফেলি কী করে? সেই তো একই জিনিস, থুতু থেকে জীবাণু চারপাশে ছড়াবে। একবার যদি সকলে ভাবত, তবে রাস্তায় আর কেউ থুতু ফেলত না। তেমনিভাবে রাস্তা-ঘাটে যত্রতত্র ময়লা ব’র্জ্য ফেলত না। ছোটো-খাটো অনেক হাসপাতাল আছে যাদের বৈজ্ঞানিক পদ্ধতিতে ব’র্জ্য নিষ্কাশনের ব্যবস্থা নেই। হাসপাতালের ব’র্জ্য খুবই ক্ষ’তিকর। ভাবতেই অবাক লাগে, আমাদের অন্যদের বিষয়ে কোনো দায়িত্ববোধই নাই। এ সেই দেশ যেখানে প্যান্ট-শার্ট পরিহিত আপাত ভদ্র মানুষও রাস্তায় দাঁড়িয়ে প্রস্রাব করতে কু’ণ্ঠিত হন না। এ আচরণ শুধু অসভ্যতা ও লজ্জাস্করই নয়– এ কাজ পরিবেশ ন’ষ্ট করে, অন্য মানুষের স্বাস্থ্যের ঝুঁ’কি তৈরি করে। একথা অনুধাবন করা কি এতই কঠিন? এই দায়িত্বজ্ঞানহীন স্বার্থপর কীটদের বিরু’দ্ধে শক্ত আইনগত ব্যবস্থা নেয়া কি যায় না? এত স্বার্থপর হয়ে আমরা কত দিন ভাল থাকব? একা কি ভাল থাকা সম্ভব? কখনোই না।\nখুব বড় একটি বিপ’র্যয়ের মুখোমুখি দাঁড়িয়ে আছি সকলে। চলুন না, এর থেকে বড় একটি শিক্ষা নিয়ে নিজেদের পূর্বের চেয়ে উন্নত করে তুলি। করোনা ভাইরাস বিশ্বব্যাপী মৃ’ত্যুর ঘণ্টা বাজিয়ে এসেছে দেখে আমাদের টনক নড়েছে। এ ছাড়াও আরও কত ভাইরাস আছে, জীবন সংহারী কত ব্যাক্টেরিয়া আছে। আমাদের দায়িত্বজ্ঞান বিব’র্জিত, স্বার্থপর, অ’পরিশীলিত, অ’সভ্য আচরণ আমাদের পুরো সমাজকে সর্বক্ষণই ঝুঁ’কির মুখে ঠেলে দিচ্ছে। করোনার ম’হামারীর মত সব সময় তা স্পষ্টভাবে প্রতীয়মান না হলেও, অনেক ক্ষেত্রেই তার ঝুঁ’কি কম কিছু নয়– আমাদের নিজেদের জন্য, অন্যদের জন্য। সহস্র বছর পার করে, আজকে সময়ের আধুনিক মানুষের কাছ থেকে আরেকটু পরিশীলিত, রুচিকর, সভ্য আচরণ কি আশা করা স্বাভাবিক না? পরিচ্ছন্নতা ও সামাজিক শিষ্টাচারগুলোর প্রয়োজনীয়তা চিরকালই রয়ে যাবে। চলুন, সবসময় সেই শিষ্টাচারের চর্চা করি, নিজেদের সভ্য মানুষ হিসেবে তুলি।\nলেখক: ডা. নুজহাত চৌধুরী শম্পা\nপরিচিতি: সহযোগী অধ্যাপক, চক্ষু বিভাগ (অপথালমোলজি), বঙ্গবন্ধু শেখ মুজিব মেডিকেল বিশ্ববিদ্যালয়\n[ব্যক্তিগত জীবনে ডা. নুজহাত শহীদ বুদ্ধিজীবী ডা. আলীম চৌধুরী ও শিক্ষাবিদ ও ঘা’তক দালাল নির্মূ’ল কমিটির ভাইস প্রেসিডেন্ট শ্যামলী নাসরিন চৌধুরীর কন্যা।]


‘আবারও আমি আদর্শ প্রেমিক’, তুহিনার সঙ্গে রোম্যান্স করবেন ‘মনের মানুষ’-এর দেবতনু DevTanu going to share screen with Tuhina Das in Rohan Sen's Aparajita– News18 Bangla\nBOLLYWOOD DEVTANU GOING TO SHARE SCREEN WITH TUHINA DAS IN ROHAN SENS APARAJITA SR\n‘আবারও আমি আদর্শ প্রেমিক’, তুহিনার সঙ্গে রোম্যান্স করবেন ‘মনের মানুষ’-এর দেবতনু\nতুহিনার সঙ্গে এক ফ্রেমে দেবতনু । নিজস্ব চিত্র ।\nতা হলে কি দেবতনু (DevTanu) সব জায়গাতেই আদর্শ প্রেমিক ? রিয়েল লাইফে কতটা ? উত্তর দিলেন ‘অপরাজিতা’র সাহেব ।\nLast Updated : August 06, 2021, 10:41 IST\n#কলকাতা: বাবা-মেয়ের জটিল সম্পর্কের রসায়ন । আর তারই মাঝে গালের খাঁজে রাখা এলাচ দানার মতো, আদর্শ প্রেমিক হয়ে ঢুকে পড়েছেন গল্পের নায়ক দেবতনু (DevTanu) । গত বছর পুজোর সময় যাঁর ‘মনের মানুষ’ (Moner Manush) তুমুল ভাইরাল হয়েছিল সোশ্যাল মিডিয়ায় । সেখানেও তিনি ছিলেন মেয়েদের চোখে ‘আইডিয়াল বয়ফ্রেন্ড’ ।\nআসছে নতুন ছবি ‘অপরাজিতা’ (Aparajita)। রোহন সেনের এই ছবিতে শান্তিলাল মুখোপাধ্যায় (Shantilal Mukherjee)-এর মেয়ে হয়েছেন তুহিনা দাস (Tuhina Das) । তিনিই নাম ভূমিকায় । তুহিনার বয়ফ্রেন্ড দেবতনু । তুহিনা শান্তিলাল ছাড়াও ছবিতে রয়েছেন অমৃতা দে, দেবতনু ও রানা বসু ঠাকুর ৷ সবে শেষ হয়েছে ছবির শ্যুটিং । এখন চলছে পোস্ট প্রোডাকশন ।\nগল্পের নায়ক দেবতনু নিউজ১৮ বাংলার সঙ্গে কথা বললেন তাঁর চরিত্র নিয়ে । গত বছরের ‘মনের মানুষ’-এর পর থেকেই তিনি ইন্ডাস্ট্রিতে বেশ পোক্ত জায়গা বানিয়েছেন নিজের । তাঁর ‘ফ্ল্যাটমেট’ মুক্তি পেয়েছে সদ্য । এখন হাতে রয়েছে রাজা চন্দ’র ‘কাটাকুটি’ আর ‘অপরাজিতা’ । পুজোর পর হয়তো আরও একটি ফিউজারিস্টিক ওয়েব ছবিতে দেখা যাবে দেবতনু’কে । পরিচালক অভিষেক চৌধুরি ।\nকেমন লাগল ‘অপরাজিতা’য় কাজ করে? দেবতনু’কে মুঠোফোনে ধরতেই উচ্ছ্বাস তাঁর গলায় । জানালেন, ‘অনেক অভিজ্ঞ অভিনেতাদের সঙ্গে কাজ করলাম । অনুভূতিটাই আলাদা । অনেক কিছু শেখা যায় । এই চরিত্রটা একেবারে প্রেমিক চরিত্র । যেমন বয়ফ্রেন্ড মেয়েরা চায় ।’\nতা হলে কি দেবতনু সব জায়গাতেই আদর্শ প্রেমিক ? রিয়েল লাইফে কতটা ? এই প্রশ্নে অবশ্য সাবধানে পা ফেললেন অভিনেতা । প্রচণ্ড হাসতে হাসতে তাঁর উত্তর, ‘সেটা তো ক্রমশ প্রকাশ্য । আমি আদর্শ কিনা সেটা তো আমি বলতে পারি না । আর আদর্শ হওয়াটা একেক জনের কাছে একেক রকম । জীবনের শর্ত গুলো মিলে গেলে তবেই তো আদর্শ হওয়া যায় । তবে আমি আদর্শ প্রেমেই বিশ্বাস করি । আজ আছি, কাল নেই...এটা ঠিক হজম হয় না ।’\nএ ছবির পরিচালক রোহন সেন । দেবতনু’কে ফোন করে হঠাৎই একদিন অফারটা দেন রোহন । ‘পরিচালকের চোখ দিয়ে দেখেই গল্পটাকে ভালবেসে ফেলেছিলাম । ২১ বছরের ছোট্ট পরিচালক । সবে ইন্ডাস্ট্রিতে এসেছে রোহন । কিন্তু ওঁর চিন্তাভাবনা কী প্রচণ্ড ক্লিয়ার । ওঁর মুখ থেকে গল্পটা শুনে আর না করতে পারিনি’’, এমনটাই জানালেন দেবতনু । তবে ইন্ডাস্ট্রিতে কারও সঙ্গে প্রতিযোগিতায় তিনি বিশ্বাস করেন না। নিজে নতুন, আলাদারকম, ভাল ভাল কাজ করে যেতে চান শুধু, অকপট জানালেন অভিনেতা ।\n‘অপরাজিতা’র গল্প বেশ জটিল আর সূক্ষ সম্পর্কের রসায়নের উপর ভিত্তি করে তৈরি । বাবা আর মেয়ের সম্পর্ক ভাল নয় । তাঁদের মধ্যে কোনও কথা হয় না । শুধু একটা ডায়রির মাধ্যমে তাঁরা একে অপরের সঙ্গে যোগাযোগ রক্ষা করে চলে । অপরাজিতা একজন স্বাধীন মহিলা যে একটি কর্পোরেট কোম্পানিতে চাকরি করে। অপরাজিতার একটি সম্পর্ক রয়েছে। বয়ফ্রেন্ডের কাছে সে তাঁর রাগ , দুঃখ, অভিমান প্রকাশ করতে পারে। দেবতনু’র নাম এখানে ‘সাহেব’ ।\nঅপরাজিতার বড় দিদি বিদেশে থাকে । সাহেব বা তাঁর দিদি কেউই অপরাজিতার সঙ্গে তাঁর বাবার সম্পর্ক ঠিক করতে পারে না। গল্প যত এগোয় বাবা-মেয়ের সম্পর্ক তত জটিল হয়ে উঠতে থাকে ৷ শেষমেশ এই সম্পর্কের পরিণতি কী হয়, তা নিয়েই এই ছবি।\nDevtanushantilal mukherjeetuhina das


Post By musafiron Biography, Miscellenous, Self Improvement No Comments\nতাইমীয়া আসলে একজন মহিলা আলেমার নাম। তিনি একজন জমহুর আলেমা ছিলেন। তাঁর বংশ পরম্পরায় আরো অনেক বিখ্যাত আলেমের আবির্ভাব মহান আল্লাহ পাক ঘটিয়েছেন। ইমাম ইবনে তাইমীয়া (রহঃ) সেই বংশেই আবির্ভূত হয়েছেন। প্রশ্ন আসতে পারে অন্যান্য আরো অনেক আলেম থাকতেও ইবনে তাইমীয়া এই উপাধী কেন পেলেন? কারণ আর কিছুই নয়, দ্বীনের বিষয়ে অগাধ পাণ্ডিত্য তাঁকে এই পদবী এনে দেয়। ইবনে তাইমীয়া নামটি তার দাদী ‘তাইমীয়া’ থেকে পেয়েছেন। ইসলামের খেদমতে এই পরিবারের অবদান উল্লেখ করার দাবী রাখে।\nইবনে তাইমীয়ার পরিবারের একটা ঘটনা এখানে উল্লেখ করা হলঃ\nসেটা ছিল তাতারদের সময়কাল। তাঁরা ইরাক আক্রমণ করে সব তছনছ করে দিয়েছে। তাতারদের ভয়ে সাধারণ জনগণ দেশ ছেড়ে অন্য স্থানে পাড়ি জমাচ্ছে। বাগদাদের ইসলামিক লাইব্রেরীর ধ্বংসজজ্ঞের বিভীষিকা অন্য এলাকার মুসলমানদের দুঃস্বপ্নের মতো তাড়িয়ে বেড়াচ্ছে। ইবনে তাইমীয়া (রহঃ) ছোট শিশু। তাঁর দাদা, বাবা, অন্যান্য চাচারা এলাকার গন্যমান্য আলেম। সেই পরিবারও দেশান্তরী হচ্ছে। কিন্তু সঙ্গে বেশী কিছু নিতে পারেনি। তবে, তাঁদের যতো ইসলামী কিতাব ছিল, সে সবই একটা কাঠের ঠেলা গাড়ীতে করে তাঁরা ভ্রমণ শুরু করে। সারাটা পথ নিজ হাতে করে ঠেলে ঠেলে সেই পরিবার ইসলামের অনন্য সংগ্রহগুলো হেফাযতের উদ্দেশ্যে বহন করে নিয়ে যায়।\nএমনই ছিল ইমাম ইবনে তাইমীয়ার (রহঃ) শৈশবের দিনগুলো। মহান আল্লাহপাকের ইচ্ছায় ইবনে তাইমীয়ার (রহঃ) মাধ্যমেই সেই সময়কার দুর্লভ কিতাবের সংগ্রহ আজ আমরা আমাদের কাছে পেয়েছি। সেই বইগুলোই তিনি পরবর্তীতে অধ্যয়ন করেছেন। দ্বীনি জ্ঞান অর্জন করেছেন। আশ্চর্যের বিষয় হল, তিনি তাঁর ৬৭ বছর জীবনে মোট ৫৯১ টি কিতাব লিখেছেন। অর্থাৎ প্রতি বছর তিনি আটটির ও অধিক বই লিখেছেন। ইবনে তাইমীয়ার (রহঃ) ছাত্র ছিলেন ইসলামের সেই তিন জন প্রখ্যাত আলেম; ইবনে কাসীর, ইবনে কাইইম এবং ইমাম যাহাবী (রহহুম)।\nআলেম পরিবারে বেড়ে ওঠার কারণে ইবনে তাইমীয়ার ইসলামী জ্ঞান লাভের ইচ্ছা ছিল প্রবল। তিনি শৈশব থেকেই সময়ের সদ্বব্যবহারে যত্নবান ছিলেন। তাঁর বাবা যখন অন্যান্য বাচ্চাদেরকে বাগানে ঘুরতে নিয়ে যেতেন, ইবনে তাইমীয়া যেতেন না। বরং বাসায় থেকে পড়াশুনা করতে পছন্দ করতেন। আশ্চর্যের বিষয় হল, তাঁর বাবা যখন ঘুরে ফিরে সবাইকে নিয়ে বাসায় ফেরত আসতেন; ইবনে তাইমীয়া ইতোমধ্যেই সম্পূর্ণ একটা কিতাব মুখস্ত করে ফেলেছেন।\nইবেন তাইমীয়া তাঁর জীবদ্দশায় তিন বার জেলে যান। তৎকালীন কিছু মানুষের ভিত্তিহীন অভিযোগের কারণে সরকার তাঁকে জেলবন্দী করেন। প্রথম্বার তাঁকে গৃহবন্দী রাখা হয়। তবে সাধারণ লোকজন তাঁর বাসায় গিয়ে দেখা করার অনুমতি পেত। তিনিও তাদেরকে বিভিন্ন ফতোয়া আর ফিক্‌হ বিষয়ে মাসয়ালা দিতেন। দ্বিতীয়বার তাঁকে এক বছরের জন্য জেলে থাকতে হয়।\nতিনি দেখলেন দিন দিন মানুষের আক্বীদায় বিদাত ঢুকছে। তিনি এটা সহ্য করতে পারলেন না। আক্বীদার ব্যাপারে একটা বই লিখে ফেললেন, ‘আল আক্বীদাতুল ওয়াসিতিয়া’। এটা আক্বীদার ব্যাপারে অনন্য এক গ্রন্থ। তিনি আসরের পর এই বই লেখা শুরু করেন, শেষ করেন মাগরীবের আগে। আপনি যদি বইটি কখনও পড়েন, দেখবেন সেখানে অসংখ্য কূরআনের আয়াত উল্লেখ করা হয়েছে। আসর থেকে মাগরীবের মাঝে সময় থাকে মাত্র দুই থেকে আড়াই ঘন্টা। এই অল্প সময়ে এমন একটা কিতাব লেখা আসলেই বিস্ময়ের দাবী রাখে। ইবনে তাইমীয়া শুধুই সত্যের পক্ষে লিখেছেন তা নয়। তিনি মিথ্যার বিরুদ্ধেও ছিলেন সদা সংগ্রামী।\nতিনি জেলে মৃত্যু বরণ করেন। তাঁর মৃত্যুর সাথে সাথে জেলখানার মুয়াযযিন জেলের দেয়াল বেয়ে উঠে জোর গলায় সবার কাছে তাঁর মৃত্যুর খবর প্রচার করে। তাঁকে জানাযায় তিন লক্ষ মুসল্লী অংশগ্রহণ করে। এটা বিস্ময়ের দাবী রাখে যে, সেই সময় কিভাবে এত দ্রুত তাঁর মৃত্যু সংবাদ সবার কাছে ছড়িয়ে পড়ে। সে যুগে তো আর ফেসবুক, টুইটার ছিল না। ইবনে রযব (রহঃ) বলেন, তাঁর গায়েবানা জানাযা সুদূর ইয়েমেন এবং চীনেও অনুষ্ঠিত হয়।\nএখন আমরা বিজ্ঞান ও প্রযুক্তির যুগে বাস করছি। আমাদের কাজের মান এখন যান্ত্রিক মানের উপর নির্ভরশীল। আমরা যার পর নাই ওয়াশিং মেশিন, ঘড়ি, মোবাইল ইত্যাদির উপর নির্ভরশীল হয়ে পড়েছি। আমাদের এখন্টাইপ করা কত সহজ। কম্পিঊটার টিপলেই শব্দ বেড়িয়ে আসে। কিন্তু আমরা দিনে দশ পৃষ্ঠা টাইপ করাতো দুরের কথা, দশ পৃষ্ঠা পড়তেও পারিনা। অথচ, সেই সময় ইবনে তাইমীয়া তিন লক্ষ পৃষ্ঠা লিখেছেন। সে যুগে ছিল না আজকের মতো কাগজ কলম। লিখতে হতো গাছের পাতায়, পাথরের ফলকে।\nআমরা ইচ্ছেমতো আমাদের সময় নষ্ট করি। আবার সময়ের ব্যপারে অভিযোগ অনুযোগ করি। অথচ ইবনে তাইমীয়া এক বসায় ৬০ পৃষ্ঠা লিখেছেন, ৩৫ খন্ডের ফতোয়ার কিতাব লিখেছেন, ছাত্রদের তাফসীর ও হাদিস পড়িয়েছেন। তিনি জেলে গিয়েও সেটাকে আল্লাহর রহমত হিসেবে গণ্য করেছেন। জেলে থাকা অবস্থায় তিনি ৮০ বার কুরআন বিস্তারিত শেষ করেছেন। তিনি কোন টাইম ম্যানেজমেন্টের ওয়ার্কশপে অংশগ্রহণ করেন নি। তাহলে কোথায় পেয়েছেন এই দক্ষতা? কুরআন ই তাঁকে দিয়েছে এমন দক্ষতা। আজকাল কার যে কোন কর্পোরেট গুরু হল নস্যি।\nএমনই ছিলেন আমাদের ইমাম ইবনে তাইমীয়া (রহঃ)। তিনি ছিলেন ফক্বীহ্, মুজতাহীদ, মুফাসসীর, মুহাদ্দীস। আল্লাহ আমাদের আমল করার তৌফিক দিন।\nPrevious Previous post: মৃত্যুর পরপরই যা ঘটবে !\nNext Next post: সেই মেষপালকের গল্প\nBeyond Mere Christianity ৳ 600.00 ৳ 540.00\nফিরিশ্তা- জগত ৳ 90.00 ৳ 63.00\nরাসূলুল্লাহর বিপ্লবী দাওয়াত ৳ 90.00 ৳ 67.50\nবিচূর্ণ সিংহাসন ৳ 150.00 ৳ 90.00\nঈমানের দাওয়াত ৳ 800.00 ৳ 520.00\nদানের অনুপম নজীর\nতিন তলার সিঁড়িঁ ৳ 60.00 ৳ 42.00\nবিশ্বনবীর বিদায় ভাষণ\nইমামের পিছনে কেরাত পড়া এবং তারাবীহ নামাযের রাকাত সংখ্যা ৳ 50.00 ৳ 30.00


আমার এই ছোট্ট জীবনে আমি শুধু মহামারীর কথা অনেকের মুখে শুনেছি। মাঝে মাঝে বইয়ে পড়েছি, কিন্তু বাস্তববে মহামারী কি জিনিস ওটার কোন অভিজ্ঞতা ছিল না। অথচ আজ এই করোনা ভাইরাসের মহামারী দেখে নিজেই মাঝে মাঝে স্তব্দ হয়ে যাচ্ছি। দিনের পর দিন শুধু এই মহামারীর বেড়েই চলছে। খালি দিন গুনছি পৃথিবীটা কবে আবার শান্ত হবে? কবে […]\nযুক্তরাষ্ট্রে করোনা ভাইরাসে ২৯ বাংলাদেশির মৃত্যু\nকরোনা ভাইরাসের ‘হটস্পট’ এখন বিশ্বের ক্ষমতাসীন দেশ যুক্তরাষ্ট্র।ওয়ার্ল্ডোমিটারের তথ্য বলছে, দেশটিতে এ পর্যন্ত আক্রান্ত হয়েছেন ১ লাখ ৬৪ হাজার ৪শ ৩৫ জন। ভাইরাসের সংক্রামণে প্রাণ গেছে ৩ হাজার ১শ ৭৫ জনের। এদিকে যুক্তরাষ্ট্রে করোনা ভাইরাসে আক্রান্ত হয়ে ২৯ জন প্রবাসী বাংলাদেশির মৃত্যু হয়েছে। তাদের মধ্যে বেশিরভাগের মৃত্যু হয়েছে নিউইয়র্কে। করোনার সংক্রমণ শুরুর পর সোমবার, যুক্তরাষ্ট্রে […]\nPosted on March 31, 2020 April 1, 2020 Author Probash Kotha\tComment(0)\nযুক্তরাষ্ট্রে আক্রান্তের সংখ্যা বাড়লেও, মৃত্যুহার এখনো নিয়ন্ত্রণে!\nকরোনা ভাইরাস পরিস্থিতিতে বর্তমানে সবচেয়ে বেশি আক্রান্ত দেশগুলোর তালিকায় শীর্ষে আছে মার্কিন যুক্তরাষ্ট্র। মৃত্যুহার খুব সামান্য হলেও, আক্রান্তের সংখ্যা বেড়েই চলেছে নিজের গতিতে। গত ২৪ ঘন্টায় যুক্তরাষ্ট্রে মোট আক্রান্ত হয়েছে ২০৩ জন। এ নিয়ে দেশটিতে মোট আক্রান্তের সংখ্যা বেড়ে দাঁড়িয়েছে ১ লক্ষ ২৩ হাজার ৭৮১ জনে। তবে আক্রান্তদের মধ্যে মারা গেছেন ২ হাজার ২২৯ জন। […]\nPosted on March 29, 2020 Author sumaiya.lia\tComment(0)\nকরোনা ভাইরাসে সবচেয়ে বেশি আক্রান্ত এখন যুক্তরাষ্ট্রে\nযুক্তরাষ্ট্রে করোনা ভাইরাসে আক্রান্ত ব্যক্তির সংখ্যা এখন সবচেয়ে বেশি। ওয়ার্ল্ডোমিটারের সর্বশেষ তথ্য বলছে, এখন পর্যন্ত বিশ্বের ক্ষমতাধর এই দেশটিতে ৮৫ হাজার ৬শ ১২ জন করোনায় আক্রান্ত হয়েছে। যুক্তরাষ্ট্রে গত ২৪ ঘণ্টায় করোনায় আক্রান্ত হয়ে মারা গেছেন ১৭১ জন। এ নিয়ে দেশটিতে মোট প্রাণহানির সংখ্যা দাঁড়িয়েছে ১ হাজার ৩০১ জন। ওয়াশিংটন স্কুল অব মেডিসিনের ইনস্টিটিউট অব […]\nPosted on March 27, 2020 March 27, 2020 Author Probash Kotha\tComment(0)\nসংক্রমণ ব্যাধি করোনা ভাইরাসে আক্রান্ত হয়ে যুক্তরাষ্ট্রে মৃতের সংখ্যা ১ হাজার ৭৭ জনে দাঁড়িয়েছে। করোনা ভাইরাস নিয়ে কাজ করা ওয়ার্ল্ডোমিটারের সর্বশেষ তথ্য বলছে, বিশ্বের ক্ষমতাধর এই দেশটিতে আক্রান্তের সংখ্যা ৮১ হাজার নয়শ ৪৩ জন। চীন ও ইতালির পর এখন এই ভাইরাসে যুক্তরাষ্ট্রে আক্রান্তের সংখ্যা তৃতীয় সর্বোচ্চ। একদিনে দেশটিতে ১৩ হাজারের বেশি মানুষ আক্রান্ত হয়েছে। এদিকে […]\nকরোনা ভাইরাসে আক্রান্ত দেশগুলোর মধ্যে চীনের পরই সবচেয়ে বেশি প্রাদুর্ভাব দেখা দিয়েছে ইউরোপে। তবে এখন শুধু ইউরোপই নয়, বরং করোনা ভাইরাস যেন ‘আঘাত’ হানতে চলেছে যুক্তরাষ্ট্রেও! নতুন করে করোনা ভাইরাসে গত ২৪ ঘন্টায় আক্রান্ত হয়েছেন ৬ হাজার ১০৩ জন। এতে যুক্তরাষ্ট্রে মোট আক্রান্তের সংখ্যা বেড়ে দাঁড়িয়েছে ৭৪ হাজার ৩১৪ জনে। তবে শুধু আক্রান্তের সংখ্যা বাড়ছে […]\nচীনে করোনা ভাইরাসের প্রকোপের পর থেকেই ভিন্ন মতভেদ ছিল এই ভাইরাস প্রাণীর দেহ থেকে ছড়িয়ে না উদ্দেশ্যকৃতভাবে তা ছড়ানো হয়েছে- এ নিয়ে। ইসরায়েলের এক গোয়েন্দা সংস্থা ধারণা করে এই ভাইরাস চীনের উহানের ‘ভাইরোলজি ল্যাব’ এ উৎপন্ন হয়েছিল। সেই সাথে তারা দাবি করে জৈবিক অস্ত্র বা ‘বায়োলজিকাল উইপেন’ বানানোর সময় ‘লিকেজ’ এর কারণে এই ভাইরাস ল্যাব […]\nকরোনা মৃত্যু; প্রথমে মা, তারপর দুই সন্তান\nকরোনার প্রকোপ যেন বেড়েই চলেছে যুক্তরাষ্ট্রে। আক্রান্ত ও মৃত্যুর সংখ্যা ঠেকাতে অনেকটাই হিমশিম খাচ্ছে ডোনাল্ড ট্রাম্পের ‘আমেরিকা’। সম্প্রতি নিউ জার্সিতে এক পরিবারের ৭ জন সদস্য করোনায় আক্রান্ত হয়েছেন। জানা গেছে, ওই পরিবারের ৩ সন্তানের মা, ৭৩ বছর বয়সী গ্রেস ফুস্কো করোনায় আক্রান্ত হয়ে মৃত্যুবরণ করেন। তবে এই নারী একাই নন, তার ৩ সন্তানও করোনায় আক্রান্ত […]\nফ্লাইটে যাত্রীর হাঁচি-কাশিঃ করোনা আতঙ্কে বিমানের জরুরি অবতরণ!\nবিশ্বে করোনা ভাইরাসে আক্রান্তের সংখ্যা দিন দিন বেড়েই চলেছে। তবে আক্রান্তের সংখ্যা বাড়লেও এই ভাইরাস সংক্রমনে মৃত্যুর হার খুব বেশি বাড়েনি। তবুও আতংক যেন বিশ্ববাসীর পিছু ছাড়ছেই না! গত রবিবার (৮ মার্চ) যুক্তরাষ্ট্রের কলোরাডো থেকে নিউজার্সির উদ্দেশে ছেড়ে যাওয়া এক বিমান জরুরি অবতরণ করতে বাধ্য হয়। জানা গেছে, সেই বিমানের যাত্রীদের একজন ক্রমাগত হাঁচি-কাশি দিচ্ছিলেন। […]\nPosted on March 11, 2020 Author sumaiya.lia\tComment(0)\n“কুকিং স্টুডিও বাই উম্মি”; প্রবাসেও সফল যে নারী\nরান্না, সে তো নারীর (!) দৈনন্দিন কাজ। এ আর নতুন কি? আর বাঙালি নারীর জীবনের সাথে রান্না যেন মিশে আছে ওতপ্রোতভাবে। কথায় আছে না “ঢেঁকি স্বর্গে গেলেও ধান ভানে?” একজন বাঙালি নারীর ক্ষেত্রেও রান্নাটা তেমনই, রান্না যেন তাকে করতেই হবে, হোক তা দেশে কিংবা বিদেশে! উম্মি সেলিমের ক্ষেত্রে শখের বশেই শেখা হয়েছিল রান্নার হাতেখড়ি। সেই […]\nPosted on March 9, 2020 March 9, 2020 Author sumaiya.lia\tComment(0)


‘বিরলকে দেশের একনম্বর রেলবন্দরে রূপান্তর করা হবে’ ‘বিরলকে দেশের একনম্বর রেলবন্দরে রূপান্তর করা হবে’ – Banglarrobi\n‘বিরলকে দেশের একনম্বর রেলবন্দরে রূপান্তর করা হবে’\nরেলমন্ত্রী অ্যাড. নুরুল ইসলাম সুজন বলেছেন, দিনাজপুরের বিরল রেলবন্দরকে দেশের একনম্বর রেলবন্দরে হিসেবে রূপান্তরের জন্য সরকার কাজ করে যাচ্ছে। এই উত্তরাঞ্চলের মানুষকে কেউ আর কখনই মঙ্গা এলাকা হিসেবে বলবে না। প্রধানমন্ত্রী শেখ হাসিনার কারণে দেশ আজ এগিয়ে যাচ্ছে। অচিরেই বিরল রেলবন্দরে ভারত থেকে আনা মালামাল খালাসের জন্য অবকাঠামো নির্মাণ করা হয়ে। এখানে মেইন রেললাইনের পাশে আরো ৩/৪ টি রেল লাইন নির্মাণের ব্যাপারে কাজ চলছে।\nআজ সোমবার (৬ জুলাই) দুপুরে দিনাজপুর জেলার বিরল উপজেলার পাকুড়ায় বিরল স্থল বন্দরে রেল বন্দরের সম্ভাব্যতা যাচাই পরিদর্শন শেষে এক সুধী সমাবেশে তিনি একথাগুলো বলেন।\nঅনুষ্ঠানে রেলমন্ত্রী আরো বলেন, পুরো বিশ্ব ভয়াবহ করোনাভাইরাসের মধ্য দিয়ে সময় অতিবাহিত করছে। বাংলাদেশের মানুষ প্রাকৃতিক দুর্যোগ মোকাবেলা করতে অভ্যস্ত হয়ে গেছে। করোনা মোকাবেলা তারই প্রমাণ। বাংলাদেশে ৩ কোটি ৭৫ লক্ষ মেট্রিক চাহিদার বিপরীতে বর্তমানে খাদ্য উৎপাদন হয়েছে ৩ কোটি ৯৯ লক্ষ মেট্রিক টন। ২৪ লক্ষ মেট্রিক টন খাদ্য বাংলাদেশে উদ্বৃত্ত আছে। প্রধানমন্ত্রী শেখ হাসিনা সকলকে নির্দেশ দিয়েছেন, দেশের এক ইঞ্চি জমি যেন অনাবাদী না থাকে।\nতিনি বলেন, বিএনপির আমলে রেলকে সংকুচিত করে দেওয়া হয়েছি। ২০১১ সালে প্রধানমন্ত্রী শেখ হাসিনা ক্ষমতায় এসে রেলকে অন্য মন্ত্রণালয় করে রেলকে ছড়িয়ে দিয়েছেন।\nঅনুষ্ঠানে নৌ প্রতিমন্ত্রী খালিদ মাহমুদ চৌধুরী বলেন, প্রধানমন্ত্রী শেখ হাসিনা বিরল তথা দিনাজপুরবাসীকে এই রেলবন্দরকে উপহার হিসেবে দিয়েছেন। এই বন্দর দিয়ে ভবিষ্যতে আমরা ভারতে যাত্রীবাহী ট্রেন চলাচল করতে পারব। ভবিষ্যতে দেশের মংলা বন্দর থেকে ট্রেন যোগে কার্গো গাড়ি এই বিরল নৌবন্দরে আসবে। ভবিষ্যতে এই বন্দর দিয়ে নেপালেও মালামাল পরিবহন করা হবে।\nএ সময় জেলা আওয়ামী লীগের সাধারণ সম্পাদক ও জেলা পরিষদের চেয়ারম্যান আজিজুল ইমাম চৌধুরী, জেলা প্রশাসক (ডিসি) মো. মাহমুদুল আলম, পুলিশ সুপার (এসপি) আনোয়ার হোসেনসহ আওয়ামী লীগ ও অঙ্গসংগঠনের নেতাকর্মীরা উপস্থিত ছিলেন।


পুরীর জগন্নাথ দেবের মূর্তি নির্মাণ কেন অসমাপ্ত রাখেন বিশ্বকর্মা ! রাজা ইন্দ্রদ্যুন্ম\nHome/লাইফস্টাইল/ধর্ম ও জীবন/রাজা ইন্দ্রদ্যুন্মের কাহিনি একনজরে ,পুরীর জগন্নাথ দেবের মূর্তি নির্মাণ কেন অসমাপ্ত রাখেন বিশ্বকর্মা !\nরাজা ইন্দ্রদ্যুন্মের কাহিনি একনজরে ,পুরীর জগন্নাথ দেবের মূর্তি নির্মাণ কেন অসমাপ্ত রাখেন বিশ্বকর্মা !\nS.. June 23, 2021 ধর্ম ও জীবন Leaveacomment\nপুরীর জগন্নাথ (lord Jagannath) দেবের মন্দির ঘিরে বহুকাল থেকেই একাধিক ঘটনা প্রচলিত রয়েছে। জগন্নাথ মন্দিরের রথযাত্রা (Rathyatra)যেমন এই শহরের একটি অত্যন্ত আকর্ষণীয় উৎসব, তেমনই পুরীর মন্দির ঘিরে নানান রহস্যময় ঘটনাও বহু কৌতূহল ধরে রেখেছে। এমনই একটি কাহিনি হল পুরীর জগন্নাথ মন্দিরের ঘটনা। তেমনই আবার জগন্নাথ দেবের মূর্তির আদল ঘিরেও রয়েছে বহু কৌতূহল। এই সম্পর্কীয় বিভিন্ন ধরনের কাহিনি পৌরাণিক মতে প্রচলিত রয়েছে। দেখে নেওয়া যাক এমনই একটি কাহিনি। Ads by ADVERTISEMENT Ads by রাজার বিষ্ণুমন্দির গড়ার ইচ্ছা নিয়ে শুরু হয় উদ্যোগ শোনা যায় সত্যযুগে এক রাজা ছিলেন, যাঁর নাম ইন্দ্রদ্যুন্ম। পুরীর মন্দির তৈরির সঙ্গে তাঁর নাম ওতপ্রোতভাবে জড়িত। তাঁর ইচ্ছা ছিল যে তিনি বিষ্ণুধাম (বর্তমান পুরী) তে একটি বিষ্ণু মন্দির গড়বেন। তবে ধারণা ছিল না যে সেই মন্দির কেমন হবে। কেমনইবা হবে সেই মন্দিরে রাখা মূর্তির আদল। এ জন্য তিনি প্রজাপতি ব্রহ্মার শরণাপন্ন হলেন। ইতিহাসের দোরগড়ায় আমেরিকা, কমলার জয়েই আধুনিক পরিবারের নয়া নির্দশন দেখছে গোটা বিশ্ব ব্রহ্মার কাছ থেকে কী জানতে পারলেন? ধ্যানমগ্ন হয়ে প্রজাপতি ব্রহ্মার কাছ থেকে ইন্দ্রদ্যুন্ম জানতে পারেন যে ওই এলাকার বাঁকেমুখ নামের এক জায়গা থেকে তিনি মূর্তি তৈরির কাঠ পেয়ে যাবেন। একমাত্র সেই নিমকাঠেই তৈরি হতে হবে এই বিষ্ণু মন্দিরে বিষ্ণুর মূর্তি। এছাড়াও মূর্তি নির্মাণের জন্য বিশ্বকর্মাকে স্থির করা হল। Ajker Rashifal: আজকের রাশিফল, ২৩ জুন, ২০২১ অনন্ত মহারাণার ছদ্মবেশে বিশ্বকর্মা এসেই কোন শর্ত দিলেন? এরপর ব্রহ্মার উপদেশ মতো বিশ্বকর্মা এলেন ইন্দ্রদ্যুন্মের কাছে। তবে তিনি জানান দিলেন না নিজের আসল পরিচয়। মূর্তির কারিগর হিসাবে অনন্ত মহারাণার ছদ্মবেশে তিনি প্রবেশ করলেন রাজসভায়। বিশ্বকর্মা শর্ত দিলেন, তিনি মূর্তি নিখুঁত গড়ে দেবেন, তবে নিজেকে এক ঘরে বন্ধ রেখে কাজ করবেন। মূর্তি শেষ না হওয়া পর্যন্ত সেই ঘর কেউ খুলতে পারবেন না। শর্তে রাজি হলেন রাজা। শুরু হয়ে গেল অম্বুবাচি, এই তিনদিন যে কাজগুলি ভুলেও করবেন না, নইলে হবে ঘোর অমঙ্গল ঘটল কোন অঘটন? এরপরবর্তীকালে মূর্তি নির্মাণের কাজ শুরু করে দিলেন বিশ্বকর্মা। এদিকে, মূর্তি কেমন হয়েছে ,তা দোর জন্য উৎসপখ রাজা ইন্দ্রদ্যুন্ম। এমন অবস্থায় তিনি ধৈর্য ধরে না রাখতে পেরে খুলে দিলেন মূর্তি নির্মাণের ঘর। দরজা খুলতেই দেখেন নির্মাণ ঘরে সমস্ত আওয়াজ স্তব্ধ হয়ে গেল। সেখানে নেই কেউ। একজন কারিগরও সেখানে নেই। এরপরই রাজা দেখলেন জগন্নাথ দেবের মূর্তি অর্ধ সমাপ্ত। মূর্তির হাত ও পায়ের অসমাপ্ত অংশ দেখে মুষড়ে পড়লেন রাজা। কেন সমাপ্ত হয়নি মূর্তি গড়া? কথিত আছে, বিশ্বকর্মার শর্ত রাজা না মানায় রুষ্ট হয়ে মূর্তি মাঝপথে রেখে চলে যান বিশ্বকর্মা। তবে বিষ্ণুর জগন্নাথ দেব অবতারকে পরবর্তীকালে ব্রহ্মা পুজো করার পরামর্শ দেন রাজাকে। জানান, বিষ্ণু স্বয়ং খুশি এই মূর্তির আদলে। তারপর থেকে জগন্নাথ দেবের সেই রূপকেই পুজো করা হয় পুরীতে।\nতথ্যসূত্রঃ ওয়ান ইন্ডিয়া বেঙ্গলী\nPrevious এক নারীর পাঁচ স্বামী, কিন্তু কেন?\nNext লোকাল ট্রেন চালানোর দাবিতে তুমুল বিক্ষোভ সোনারপুরে,ট্রেন না চললে ভাত জুটছে না


কম্প্যাক্ট ভিনাইল মেঝে3ডি Linoluem ডিজিটাল মুদ্রণ পিভিসি মেঝে রোল ফাইবার গ্লাস UV সংযুক্ত Epoxy চিকিত্সা\nবড় ইমেজ : কম্প্যাক্ট ভিনাইল মেঝে3ডি Linoluem ডিজিটাল মুদ্রণ পিভিসি মেঝে রোল ফাইবার গ্লাস UV সংযুক্ত Epoxy চিকিত্সা\nVinly মেঝে শীট\n3.8 ± 0.1kg / মি 2\nহোম, অফিস, কেনাকাটা, কেন্দ্র এবং তাই।\n3 ডি কম্প্যাক্ট ভিনাইল ফ্লোরিং3ডি লিনোলিউম ডিজিটাল প্রিন্টিং পিভিসি মেঝে রোল ফাইবার গ্লাস ইউভি সংযুক্ত ইপোসি চিকিত্সা\nFASECbuilding উপাদানটি উচ্চমানের স্তরের স্পোর্টস, শিল্প ও বাণিজ্যিক ব্যবহারের স্থিতিশীল ভিনাইল ফ্লোরিং রোল, খেলাধুলা, শিক্ষা, স্বাস্থ্যের যত্ন, শিল্প, অফিস ভবন, আতিথেয়তা, খুচরা, পরিবহন, ফিটনেস কেন্দ্র, সুইমিং পুল, পাবলিক স্থান, সুপারমার্কেট, মল, স্টেডিয়াম, গুদাম, আবাসিক ঘর, কিন্ডারগার্টেন ইত্যাদি আবেদন ক্ষেত্র।\nআমরা মানের প্রতিযোগিতামূলক উপর ফোকাস, যখন কম দাম শুধুমাত্র। শীর্ষ আন্তর্জাতিক ব্র্যান্ড গারফ্লোর, আর্মস্ট্রং, এলজি, টার্গেট, বোনি, হানহা, পলিফ্লোর, ফোরবো, গ্রোবো, টাকিরন ইত্যাদির সাথে একই বা উন্নত মানের তুলনামূলকভাবে আমাদের খরচ অনেক কম। আমরা বিপ্লবী সত্তা হিসাবে আমাদের সংজ্ঞায়িত!\nআন্তর্জাতিক মানের মূল্যবান ক্লায়েন্টদের স্বাগত জানাই যারা আমাদের সাথে যোগাযোগ করার জন্য উচ্চ মানের ভিত্তিক কম খরচে মেঝে ক্রেতার / এজেন্ট খোঁজার জন্য ফোকাস করে। আমরা 90% ওয়াইনাইল / পিভিসি মেঝে রোলস (পিভিসি / এলভিটি / এলভিপি / ডাব্লুপিসি / এসপিসি ইত্যাদি) প্রযুক্তিগত সমস্যার সমাধান করতে পারি এবং বিভিন্ন ক্লায়েন্টদের চাহিদাগুলি পূরণের জন্য বিশেষ মেঝেগুলিতে গবেষণা / বিকাশ / কাস্টমাইজ করতে পারি।\nপণ্যের নাম Vinly মেঝে শীট\nকাচামাল 100% বিশুদ্ধ পিভিসি ভার্জিন কাঁচামাল\nসারফেস প্যাটার্ন লিচু\nরোল আকার 1.5m × 15 / 20m\nমোট বেধ 2mm-13mm; 3.5 মিমি, নিয়মিত হিসাবে 4.5 মিমি\nস্তর মোটা পরিধান করুন 1.2 মিমি\nরঙ গাঢ় সবুজ, হালকা নীল, কমলা, হলুদ, কালো, ধূসর, গোলাপী, ইত্যাদি\nআবেদন ব্যাডমিন্টন কোর্ট, বাস্কেটবল কোর্ট, টেবিল টেনিস কোর্ট, ভলিবল কোর্ট, জিম, নাচ রুম, স্কুল, কিন্ডারগার্টেন ইত্যাদি।\nশংসাপত্র সিই / ISO9001 / ISO14001 / BV, ইত্যাদি\n1. দীর্ঘস্থায়ী সুন্দর রঙ\n2. ভাল শব্দ নিরোধক\nছাদ টাইল কম্পোজিট সহ-এক্সট্রুশন কোর স্তর ঢালাই কাঠামো ব্যাপকভাবে শব্দ সংক্রমণ হ্রাস করতে পারেন।\n3. সংরক্ষণ এবং তাপ অন্তরণ\n4. চমৎকার এন্টি-ক্ষয়কারক এবং চমৎকার আবহাওয়া প্রতিরোধ\nপিভিসি ছাদ টালি দীর্ঘ এসিড, ক্ষার, লবণ এবং অন্যান্য ক্ষয়কারী রাসায়নিক প্রতিরোধ করতে পারেন। এটি ক্ষয়প্রাপ্ত কর্মশালা, অ্যাসিড বৃষ্টি-প্রবণ এলাকা এবং উপকূলীয় এলাকায় ব্যবহার করার জন্য উপযুক্ত।\n5. চমৎকার অন্তরণ এবং চমৎকার জলরোধী পারফরমেন্স সঙ্গে গুড ফায়ার প্রতিরোধ\nজাতীয় আধিকারিক বিভাগ দ্বারা পরীক্ষিত অগ্নি প্রতিরোধের সঙ্গে শিখা retardant উপাদান, অন্তর্গত। ছাদ শীট কোন আবহাওয়া প্রতিরোধী রজন নির্বাচন করে, কোন ঘন অনুপ্রবেশ সমস্যা সঙ্গে ঘন এবং কোন পানি শোষণ করা হয়।\n1. জলরোধী। দ্রাবক-মুক্ত আঠালো, শূন্য জল-শোষণ এবং4টি পক্ষের উপর ক্লিক সিস্টেম তার সম্পূর্ণ জলরোধী রাখে।\n2. পরিবেশগত সুরক্ষা। ইউরোপীয় মান, ই 1 পদ।\n3. এন্টি স্কিড। বিশেষ বিরোধী স্কিড নকশা & চমৎকার স্থিতিস্থাপকতা যখন পদচারণা তার ঘর্ষণ বৃদ্ধি পায়।\n4. DIY ইনস্টলেশন। তার ক্লিক সিস্টেমের জন্য পূর্ব-থেকে-ইনস্টল এবং আঠালো, নখ এবং বিশেষ সরঞ্জামগুলির কোনও ব্যবহার নেই। দ্রুত, পরিষ্কার এবং নিরাপদ।\n5. সহজ থেকে পরিষ্কার। সরাসরি জল এবং ডিটারজেন্ট দ্বারা এটি পরিষ্কার করুন।\n6. ফুট জন্য ভাল অনুভূতি। এটি সিরামিক টাইলের তুলনায় অনেক উষ্ণ, বিশেষত শীতকালে খুব আরামদায়ক।\n7.Ultra পরিধান-প্রতিরোধী। ঘর্ষণ প্রতিরোধ AC5 (> 25,000r) চেয়ে ভাল।\n8. শব্দ-প্রমাণ। তার hollowed গঠন ব্যাপকভাবে শব্দ হ্রাস।\n9. Radiant গরম সম্ভব। এটা চমৎকার তাপ পরিবাহিতা আছে।\n10. অন্যান্য featrues: ছাঁচ প্রুফিং, কীট-প্রতিরোধ, বিরোধী ক্ষয়, উচ্চ তাপমাত্রা প্রতিরোধের, উচ্চ নির্ভুলতা ক্লিক সিস্টেম, ইত্যাদি।\nইউপিভিসি টাইল ইনস্টলেশন বিচ্ছেদ ক্র্যাকিং প্রতিরোধ করার জন্য যথাযথ প্যারালিন স্পেস নির্বাচন করা উচিত।\nজল ফুটো, নিম্নলিখিত উল্লেখ নির্দিষ্ট রেফারেন্স:\nUpvc ছাদ টাইলস বেধ হয় ≤1.3 মিমি purling স্থান 600mm ব্যবহার।\nবৃত্তাকার খিলান ছাদ purling space≤700mm জন্য ব্যবহার করতে। টাইলস 1.3 মিমি থেকে 1.8 মিমি মধ্যে বেধ pur700 মিমি স্পেসিং জন্য ব্যবহার করতে হবে।\nar800 মিমি হতে arched ফিরে ছাদ। বেধ 1.8 মিমি থেকে3মিমি ছাদ শীট জন্য pur800 মিমি এবং বৃত্তাকার খিলান শৈলী ব্যবহার purling স্থান জন্য ব্যবহার করুন ছাঁটাই space900mm


যেভাবে পাকিস্তানিদের বোকা বানিয়ে পালান ফজলে হাসান আবেদ\nমুক্তিযুদ্ধের সময় স্যার ফজলে হাসান আবেদ যুক্তরাষ্ট্রের তেল কম্পানি শেল অয়েল কম্পানির পাকিস্তান শাখায় কর্মরত ছিলেন। তিনি প্রতিষ্ঠানটির ফাইন্যান্স বিভাগের প্রধান ছিলেন সেসময়। তিনি শেল অয়েলে কর্মরত থাকা অবস্থায়ই ১৯৭০ সালের নভেম্বর মাসে বাংলাদেশের উপকূলীয় এলাকায় প্রলয়ঙ্করী ঘূর্ণিঝড় হয়। এরপর তিনি ‘হেলপ’ নামের একটি সংগঠন প্রতিষ্ঠা করে মনপুরা দ্বীপে গিয়ে ঘূর্ণিঝড়ে আক্রান্তদের ত্রাণ ও পুনর্বাসন কার্যক্রম পরিচালনা শুরু করেন। মনপুরা দ্বীপে থাকা অবস্থায়ই ২৫ মার্চের কালোরাত নেমে আসে। পাকিস্তানি হানাদাররা আকস্মিকভাবে ঢাকায় আক্রমণ করে।\nযুদ্ধ শুরু হয়ে যাওয়ায় ‘হেলপ’ এর বিদেশি দাতা সংস্থাগুলো তাদের লোকদের সরিয়ে নিতে বাধ্য হয়। ফলে ফজলে হাসান আবেদও চট্টগ্রাম ত্যাগ করেন।\nশেল অয়েল এর চেয়ারম্যান ছিলেন একজন অবসরপ্রাপ্ত সেনা কর্মকর্তা। তার ইঙ্গিতেই হয়তো পাকিস্তানি সেনারা আবেদকে আটক করে ঢাকা ক্যান্টনমেন্টে নিয়ে যায়। এবং তাকে সেনাবাহিনীর পক্ষ থেকে শেল কম্পানির সঙ্গে লিয়াজোঁ রক্ষাকারী কর্মকর্তা হিসেবে নিয়োগ দেওয়া হয়।\nকিন্তু আবেদের মনে ছিলো অন্য পরিকল্পনা। তিনি শুধু পালানোর সুযোগ খুঁজছিলেন। পাকিস্তানি সেনাবাহিনী তাকে একটি বিশেষ ‘পাস’ দিয়েছিলো। ফলে তার প্লেনের টিকেট কেনার অনুমতি ছিলো। কিন্তু একটা সমস্যা ছিলো। বাংলাদেশ থেকে শুধু করাচি এবং ইসলামাবাদের উদ্দেশেই বিমান ছেড়ে যেতো। আর কোনো দেশে যেতে বিমান যেতে পারতো না।\nক্যান্টনমেন্টে দুই সপ্তাহ থাকার পর তিনি ছুটি নেন। এবং মে মাসের প্রথম দিকে করাচি চলে যান। সেখানে তিনি ১০ দিন বসে থেকে একটি পরিকল্পনা গুছিয়ে আনেন। সরাসরি ইউরোপে না গিয়ে বরং আফগানিস্তানের কাবুল হয়ে লন্ডনে যাওয়ার সিদ্ধান্ত নেন তিনি। কেননা ইউরোপের উদ্দেশে ছেড়ে যাওয়া বিমানগুলোতে কড়া নজরদারি করছিলো পাকিস্তানি কর্তৃপক্ষ।\nকিন্তু করাচিতে থাকা অবস্থায় ঘটনাক্রমে শেল অয়েল এর এক সহকর্মীর সঙ্গে তার দেখা হয়ে যায়। ওই সহকর্মী শেল অয়েল এর চেয়ারম্যানকে জানিয়ে দেন যে আবেদ ছুটি নিয়ে করাচিতে চলে এসেছে এবং তার গতিবিধি সন্দেহজনক। তখন শেলের চেয়ার‌ম্যান পাকিস্তানের গোয়েন্দা সংস্থা আইএসআই-কে বার্তা পাঠান আবেদকে গ্রেপ্তার করার জন্য।\nওদিকে আবেদ তার সহকর্মীর এই বিশ্বাসঘাতকতার কথা জানতেন না। ফলে তিনি করাচি থেকে ইসলামাবাদের শেল অফিসে গেলেন বন্ধু ও সহকর্মীদের সঙ্গে কুশল বিনিময় করতে। আর সেখানে গিয়েই আটক হলেন পাকিস্তানি গোয়েন্দা সংস্থা আইএসআই-এর হাতে।\nআবেদকে আটকের পর তাকে পাকিস্তানের সেনা সদরদপ্তরে নিয়ে যাওয়া হয় জিজ্ঞাসাবাদের জন্য। সেখানে তার লাগেজ তল্লাশি করার সময় তার বেতনের স্লিপ দেখে সেনা কর্মকর্তারা বলে উঠেন, ‘তুমি নিশ্চয় পূর্ব পাকিস্তানের বিয়ের বাজারে সবচেয়ে যোগ্য পাত্র!’\nজিজ্ঞাসাবাদের সময় আবেদ ছুটি কাটানোর উদ্দেশেই তার করাচি যাওয়ার কথা বলেন। ঢাকা থেকে যাওয়ার সময় তিনি বুদ্ধি করে একটি রিটার্ন টিকেট কিনে নিয়ে গিয়েছিলেন। সেটি দেখিয়ে তিনি বলেন, তাকে যদি আদেশ করা হয় তাহলে তিনি ঢাকায় ফিরে যাবেন। ওই রিটার্ন টিকেট এবং তার ব্রিটিশ পাসপোর্টই হয়তো তাকে সেদিন বাঁচিয়ে দিয়েছিলো।\nসেখান থেকে ছাড়া পেয়েই একটি ট্যাক্সিতে করে তিনি পাকিস্তানের উত্তর-পশ্চিম সীমান্তের প্রদেশ পেশওয়ারে চলে যান। সেখানে গিয়ে সবচেয়ে ভালো হোটেলগুলির একটিতে ওঠেন। বন্ধুরা বলে দিয়েছিলো অভিজাত কোনো হোটেলে উঠলে তাকে কেউ সন্দেহ করবে না।\nসেখান থেকে তিনি অনেক যাত্রীবোঝাই একটি বাসে চড়ে খাইবার গিরিখাত পাড়ি দিয়ে কাবুলে চলে যান। কিন্তু কাবুলে গিয়ে তিনি জানতে পারলেন লন্ডনে সব ফ্লাইট বুক হয়ে আছে কয়েক সপ্তাহের জন্য। কাবুলে দুই সপ্তাহ কাটানোর পর তিনি তুরস্কের ইস্তাম্বুলের একটি ফ্লাইটের টিকেট পেলেন। সেখান থেকে তিনি অবশেষে লন্ডনে যেতে সক্ষম হন।\nলন্ডনে গিয়েই স্যার ফজলে হাসান আবেদ শেল অয়েলের সদর দপ্তরে গিয়ে হাজির হন এবং চাকরি ছেড়ে দেন। এসময় তিনি শেল কম্পানির পাকিস্তান শাখার চেয়ারম্যানের বিরুদ্ধে তাকে যুদ্ধকালীন ‘দাবার ঘুটি’ হিসেবে ব্যবহারের অভিযোগ করেন।\nলন্ডনে পৌঁছে আবেদ তাঁর বন্ধুদের সঙ্গে মিলে গঠন করলেন একটি সংগঠন, ‘অ্যাকশন বাংলাদেশ’। যার উদ্দেশ্য ছিলো বাংলাদেশের মুক্তিযুদ্ধে সহযোগিতা করা। এই সংগঠনের মাধ্যমেই তারা পুরো বিশ্বের সামনে বাংলাদেশে চলমান পাকিস্তানি হানাদারদের গণহত্যা সম্পর্কে তথ্য তুলে ধরেন।\nপ্রথমেই লন্ডন টাইমস পত্রিকায় একটি বড় বিজ্ঞাপন প্রকাশ করলেন তাঁরা।\nবিজ্ঞাপনের ভাষ্য ছিল- বাংলাদেশে নৃশংস গণহত্যা চালানো হচ্ছে। এরপর তাঁরা ব্রিটিশ এমপিদের সঙ্গে সাক্ষাৎ করে তাঁদের কাছে বাংলাদেশের ভয়াবহ পরিস্থিতি এবং অমানবিক নৃশংসতা তুলে ধরলেন। শুধু ইংল্যান্ডেই নয়, পার্শ্ববর্তী দেশগুলোতে গিয়ে সে দেশের জনমতকে প্রভাবিত করার জন্যও নানামুখী প্রচারমূলক তত্পরতা চালালেন তাঁরা। বিভিন্ন গণমাধ্যম, বিশেষত রেডিও-টেলিভিশনে সাক্ষাত্কার প্রদান করে তাঁরা পাকিস্তানিদের নৃশংস কর্মকাণ্ডের বিবরণ তুলে ধরলেন। বিভিন্ন মিডিয়ায় প্রচারিত তার সাক্ষাত্কারগুলো ইউরোপের দেশগুলোতে বাংলাদেশের মুক্তিযুদ্ধের পক্ষে জনমত গঠনে ইতিবাচক ভূমিকা রেখেছিল।\nTagged মুক্তিযুদ্ধের সময় স্যার ফজলে হাসান আবেদ, যেভাবে পাকিস্তানিদের বোকা বানিয়ে পালান ফজলে হাসান আবেদ, শেল অয়েল এর চেয়ারম্যান ছিলেন\n১৪ ডিসেম্বর, শহীদ বুদ্ধিজীবী দিবস। ১৯৭১ সালের এই দিনে বাংলাদেশ হারিয়েছিল তার সূর্যসন্তানদের। জাতিকে মেধাশূন্য করতে দখলদার পাকিস্তানি\n‘জয় বাংলা’ হবে জাতীয় স্লোগান : হাইকোর্ট\n‘জয় বাংলা’ হবে জাতীয় স্লোগান : হাইকোর্ট ! ‘জয় বাংলা’ বাংলাদেশের জাতীয় স্লোগান হবে বলে রায় দিয়েছেন হাইকোর্ট। আজ মঙ্গলবার বিচারপতি এফ আর এম নাজমুল আহাসান ও বিচারপতি কে এম কামরুল কাদেরের সমন্বয়ে গঠিত হাইকোর্ট বেঞ্চ এই রায় দেন। বাংলায় দেওয়া রায়ের আদেশের অংশে আদালত বলেন, ‘আমরা ঘোষণা করছি যে, জয় বাংলা বাংলাদেশের জাতীয় স্লোগান […]\nমুক্তিযুদ্ধ ১৯৭১, শৈশবের চোখে দেখা দিনগুলো |||| সদেরা সুজন || পর্ব ২ বলছিলাম ১৯৭১ সালের কথা! সত্যি কথা বলতে কি তখনো সঠিকভাবে\nফেসবুক এ ‘ফেক’ চেহারা চেনার কৌশল\nভিপি নুর এর ওপর হামলাকারীদের ২৪ ঘণ্টার মধ্যে বিচারের আওতায় আনা হবে: নানক\nবাংলাদেশে যোগাযোগঃ সুমন দাস ও সজীব দেবরায়। মোবাইলঃ 1514 714 8418 [Canada], 01777470190 [Bangladesh] ই-মেইলঃ deshdigan[email protected], [email protected], ফেসবুকঃ CBNA24 ইউটিউবঃ Sadera Sujan


গণতান্ত্রিক বাজেট আন্দোলনের প্রতিক্রিয়া (২০১৯-২০): প্রস্তাবিত বাজেট ‘দায়সারা গোছের’ এবং ‘প্রথাবদ্ধ’ | গণতান্ত্রিক বাজেট আন্দোলন\nগণতান্ত্রিক বাজেট আন্দোলনের প্রতিক্রিয়া (২০১৯-২০): প্রস্তাবিত বাজেট ‘দায়সারা গোছের’ এবং ‘প্রথাবদ্ধ’\nগত ১৩ জুন জাতীয় সংসদে আগামী ২০১৯-২০ অর্থ বছরের জন্য ৫,২৩,১৯০ কোটি টাকার বাজেট পেশ করা হয়েছে।বাজেটে ৩,১০,২৬২ কোটি টাকার পরিচালন ব্যয় ও ২,১১,৬৮৩ কোটি টাকার উন্নয়ন ব্যয়ের প্রস্তাব রাখা হয়েছে।বাজেটে মোট ঘাটতি দেখানো হয়েছে ১,৪১,২১২ কোটি টাকা।\nপ্রস্তাবিত বাজেট নিয়ে নতুন করে ‘মূল্যায়ন’এর তেমন কিছু নেই। কারণ এটা বর্তমান সরকারের উন্নয়ন দর্শন, নীতি ও কর্মসূচির ধারাবাহিকতা রক্ষা করে প্রণীত হয়েছে। মূলত: ‘প্রবৃদ্ধি নির্ভর’ উন্নয়ন মডেলকে সামনে রেখে গত দশ বছর ধরে যে ধরণের বাজেট প্রণীত হচ্ছে- এটা তারই ধারাবাহিকতা। প্রবৃদ্ধিনির্ভর উন্নয়ন মডেলে ‘সমতা-ন্যয্যতা’র প্রশ্ন উপেক্ষিত থাকে যদি উপযুক্ত নীতি-কর্মসূচির প্রবর্তন ও বিভিন্ন ক্ষেত্রে সংস্কার না করা হয়। বিগতগত ৫ বছর আমাদের অর্থনৈতিক প্রবৃদ্ধি ঘটছে দ্রুতলয়ে কিন্তু উপযুক্ত নীতি-কর্মসূচি-সংস্কারের অনুপস্থিতি দু’টি বড় ধরণের সংকটের জন্ম দিয়েছে: ১. ক্রমবর্ধমান আয় ও সম্পদের বৈষম্য ও ২. বর্ধিত গুনগত মানসম্পন্ন কর্মসংস্থানের অনুপস্থিতি।\nপ্রবৃদ্ধি নির্ভর উন্নয়ন দর্শন বা মডেলে নানা সীমাবদ্ধতা আছে। আমাদের দেশে এই দর্শনজাত নীতি-কর্মসূচির প্রথম ‘বলি’ হলো- প্রাণ-প্রকৃতি। বিনিয়োগ ও প্রবৃদ্ধি বাড়ানোর জন্য বিপুল উদযোগে বাছ-বিচারহীনভাবে যে ভৌত অবকাঠামো গড়ে তোলা হচ্ছে তাতে ‘প্রাণ-প্রকৃতি-পরিবেশ-প্রতিবেশ’ মারাত্মকভাবে হুমকির মুখে পড়ছে। এর দীর্ঘমেয়াদি নেতিবাচক প্রভাব রয়েছে। অন্যদিকে মডেলটি দাড়িয়ে আছে এই যুক্তির ওপর যে, বিপুল বিনিয়োগ ও প্রবৃদ্ধি যদি নিশ্চিত করা যায় তাহলে আপনা-আপনিই কর্মসংস্থান সৃষ্টি হবে, মানুষ উন্নয়নের সুফল ভোগ করতে পারবে, যা সাধারণভাবে ‘উন্নয়নের চুঁইয়ে পড়া’ ত্বত্ত্ব হিসেবে পরিচিত। আমরা বিগত কয়েক দশক ধরে এ যুক্তিই শুনে আসছি। কিন্তু এ যুক্তির সাথে বাস্তবতার বিস্তর ফারাক রয়েছে।\nএবারের বাজেটে এই বাস্তবতার কোন ‘স্বীকৃতি’ নেই। যদি থাকতো তাহলে নীতি কর্মসূচি ও বাজেট বরাদ্দের প্রবণতায় তার প্রতিফলন দেখা যেত।\nমূল ‘চ্যালেঞ্জ’গুলো উপেক্ষিত\nআমরা মনে করি, এবারের বাজেটে দু’টি বিশেষ দিকে নজর দেবার দরকার ছিল। কারণ দৃশ্যত: বাংলাদেশের সমাজ-অর্থনীতির সামনে এখন মূল চ্যালেঞ্জ দু’টি: ১. ক্রমবর্ধমান আয় ও সম্পদের বৈষম্য এবং ২. বর্ধিত ও গুনগত মানসম্পন্ন কর্মসংস্থান।\nপ্রস্তাবিত বাজেটে আয় ও ব্যয় বরাদ্দের ধারা পর্যবেক্ষণ করলে এটা স্পষ্ট হয়ে ওঠে।। তাছাড়া সংস্কার ও নীতিকাঠামোগত প্রস্তাবগুলির দিকে নজর দিলেও এটা ধরা পড়ে।\n‘বৈষম্য’ কমানোর দিকে নজর দেয়া হয়নি\nবাংলাদেশে আয় ও সম্পদের বৈষম্য বাড়ছে। সরকারি ও অন্যান্য জাতীয় ও আন্তর্জাতিক নানা প্রতিবেদন থেকে এটা স্পষ্ট। বাংলাদেশে এখন ‘অতি ধনী’ বৃদ্ধির হার বিশ্বে সর্বোচ্চ। ‘ধনী’ বৃদ্ধির হারের দিক দিয়ে দ্বিতীয়। সরকারি তথ্য মতে, সর্বনিম্ন ও সর্বোচ্চ ৫% পরিবারের আয়ের ব্যবধান এখন ১২১ %। ফলে একথা স্বীকৃত যে, প্রবৃদ্ধির সুফল সমভাবে বন্টিত হচ্ছে না; খোদ প্রবৃদ্ধি প্রক্রিয়া ধনীকে আরো ধনবান করছে। আয়-সম্পদের বৈষম্য এক পর্যায়ে যে শুধু প্রবৃদ্ধির হারকেই কমিয়ে দেয় তা নয়; সামাজিক-রাজনৈতিক অস্থিরতাও তৈরি করে। রাজনৈতিক-অর্থনীতি’র দৃষ্টিতে এটা একটা ‘আত্মঘাতি’ প্রক্রিয়া। আমাদের বিগত কয়েক বছরের বাজেট এই ‘আত্মঘাতি’ প্রক্রিয়াটিকেই আরো বেশি মজবুত করে চলেছে।\nবৈষম্যকে ‘এ্যাটাক’ করার প্রথাগত পথ দু’টো: সম্পদবানদের কাছে থেকে বর্ধিতহ হারে কর সংগ্রহ এবং করের টাকা পিছিয়ে পড়া জনগোষ্ঠীর জীবন মান উন্নয়ন ও অর্থনীতির কৌশলগত সেক্টরগুলিতে বিনিয়োগ। আবার এই সেক্টরভিত্তিক (যেমন ভৌত অবকাঠামো-রাস্তা, ব্রীজ, বিদ্যুৎ ইত্যাদি) বিনিয়োগের সময় প্রকৃতি-পরিবেশের ওপর দীর্ঘমেয়াদি প্রভাবকে বিবেচনায় রাখা।\nএবারের বাজেটে বিদ্য্যমান কর ব্যবস্থায় এমন কোন পরিবর্তন আনা হয়নি যার ফলে সম্পদবানদের কাছ থেকে আরো বেশি কর সংগ্রহ করা যায়। বলা যায় কর ব্যবস্থা আগে যা ছিল মোটামুটি সেটাই আছে, এখানে মৌলিক কাঠামোগত কোন পরিবর্তন বা সংস্কারের কোন প্রস্তাবও নেই। যে কারণে সরকারকে নির্ভর করতে হচ্ছে পরোক্ষ কর বা আরো বিশেষ ভাবে বললে ‘ভ্যাট’এর ওপর। প্রস্তাবিত বাজেটে ভ্যাটসহ অন্যান্য পরোক্ষ করের পরিমাণ মোট করের ৬৭ শতাংশ। যদিও অতীত অভিজ্ঞতা বলে, বছর শেষে এর চেয়ে বেশি পরোক্ষ কর আদায় করতে হবে। এই ধারা মোটামুটি গত ১০ বছর ধরেই অব্যাহত আছে। অর্থাৎ সম্পদবানদের কাছ থেকে প্রত্যক্ষ কর আদায় করছে না বলেই পরোক্ষ কর বাড়াতে হচ্ছে যার দায় মূলত দরিদ্র, নিম্নবিত্ত ও মধ্যবিত্তের। এটা একটি বৈষম্য বৃদ্ধিকারী প্রক্রিয়া। প্রস্তাবিত বাজেটে এটাকেই বহাল রাখা হয়েছে। অন্য দিকে কালো টাকা সাদা করা, লোন খেলাপীদের আইনী ও আর্থিক সুবিধা দেয়া, ‘প্রণোদনা’র নামে পোষাক খাতের মালিকদের জন্য অর্থ বরাদ্দ রাখা ইত্যাদি বিদ্যমান বৈষম্যকেই টিকিয়ে রাখার বন্দোবস্ত। এই সব বন্দোবস্ত আগেও ছিল, এটাকেই ধীরে ধীরে ‘চিরস্থায়ী বন্দোবস্তে’ রূপ দেয়া হচ্ছে।\nকালা টাকা প্রসঙ্গে বলা যায় যে, দেশে বিদ্যমান কালো টাকার টাকার সবচেয়ে বড় অংশটাই হলো ঘুষ-দুর্নীতি, জোরজবরদস্তি, দখল- এসবের ভেতর দিয়ে তৈরি। কারো কারো মতে এটা হলো ‘চোরাই অর্থনীতি’। এটাই আমাদের অর্থনীতিতে সবচেয়ে ‘দাপুটে’ অংশ যা আমাদের মোট জিডিপি’র ৬০-৭০ শতাংশ প্রায়। বাজেটে এটাকে যখন সাদা করার প্রস্তাব করা হয় তখন কার্যত: সম্পদের বৈষম্যকে আরো এক ধাপ এগিয়ে নেয়া হয়। একই সাথে সমাজে ‘অনৈতিকতা’কে প্রাকারন্তরে আইনসিদ্ধ করা করা হয়। আগের মতো এবারের বাজেটেও এই কাজটি করা হয়েছে। এমনকি ব্যবসায়ী সমাজের কোন কোন অংশ এই চোরাই অর্থ পাবার জন্য সরকারের কাছে আবেদন-নিবেদনও করছে।\nচোরাই অর্থনীতি বন্ধ করে বৈষম্যের রেষকে কিছুটা টেনে ধারার কোন সুস্পষ্ট রূপরেখা এই বাজেটে নেই।\nবাজেটে সম্পদ বন্টনের ধারা থেকেও এটা স্পষ্ট যে, এর ফলে দারিদ্র-বৈষম্যকে কার‌্যকরভাবে ‘এ্যাটাক’ করা যাবে না। সমাজের দরিদ্র ও পিছিয়ে পড়া জনগোষ্ঠীর জন্য সরাসরিভাবে কতো বরাদ্দ দেয়া হচ্ছে? ‘সেফটি নেট কর্মসূচি’তে বরাদ্দ থেকে সে সম্পর্কে সামান্য কিছু আন্দাজ করা যায়। এবারের বাজেটে ১৩২ ধরণের বিভিন্ন প্রকল্প/কর্মসূচি রাখা হয়েছে। এর মধ্যে ৩টি বিশেষ কর্মসূচিতে ( সরকারি কর্মচারি-কর্মকর্তাদের জন্য পেনশন ও মুক্তিযোদ্ধাদের জন্য ২ ধরণের সম্মানি ভাতা) চলে যাবে মোট বরাদ্দের ৩৬ শতাংশ। মোট বারদ্দ ৭৪, ৩৬৭ কোটি টাকার মধ্যে মাত্র ৪৭, ৪৯২ কোটিা থাকবে দারিদ্র ও পিছিয়ে পড়া জনগোষ্ঠীর উন্নয়নে যা মোট বাজেটের মাত্র ৯ শতাংশ। যদিও এই সেফটি নেট কর্মসূচিতে যতো ধরণের ছোট বড় প্রকল্প রয়েছে, তার সবগুলি আদৌ দরিদ্র মানুষের জন্য কিনা- তা নিয়ে বিস্তর প্রশ্ন রয়েছে। ফলে পিছিয়ে পড়া মানুষের জন্য যৎসামান্য ‘ডাইরেক্ট ট্রান্সফার’ বা সামান্য ‘ইডাইরেক্ট সহযোগিতা’- দারিদ্র্য-বৈষম্য কমাতে আদৌ কোন ভূমিকা পারবে কিনা তা প্রশ্ন সাপেক্ষ।\nলক্ষ্য করলে দেখা যাবে, শিল্প শ্রমিক, বিশেষ করে পোশাক খাতের শ্রমিকদের জন্য রেশন, আবাসন, স্বাস্থ্য সেবার জন্য কোন বিশেষ বরাদ্দ বা কর্মসূচি নেই।\nগত কয়েক বছর ধরে, ভৌত অবকাঠামো খাতে বিনিয়োগ বাড়ছে।এ খাতে আগামি অর্থবছরের জন্য বরাদ্দ মোট বাজেটের প্রায় ১২.২ শতাংশ। বড় বড় মেগা প্রকল্প আছে এখানে। বলা হয়ে থাকে এসব প্রকল্প বাস্তবায়িত হলে, প্রবৃদ্ধি বাড়বে এবং দারিদ্র্য কমবে। কিন্তু মনে রাখা দরকার যে কোন অবকাঠামোগত উন্নয়ন বৈষম্যকেও খানিকটা উস্কে দেয়। কারণ এসব প্রকল্পের সুফল বাস্তব কারণেই সকলে সমান ভাবে ভোগ করতে পারে না। যেমন বড় রাস্তা তৈরি হলে রাস্তার পাশে যার জমি আছে তারই জমির দাম বেড়ে যায়, ঐ জমির মালিকের সম্পদের মূল্যের স্ফীতি ঘটে। একজন ভূমিহীনও হয়তো সেই রাস্তায় রিকসা-ভ্যান চালিয়ে তার ইনকাম আগের চেয়ে কিছুটা বাড়াতে পারে- তবে দুজনের আয়-সম্পদের বৈষম্য বহুগুনে বেড়ে যায়। ফলে বিদ্যমান মালিকানা ব্যবস্থায় এসব বড় প্রকল্পের ‘ইমপ্যাক্ট’ বৈষম্য নিরসনে খুব একটা সহায়ক হয় না।\nফলে এটা স্পষ্ট যে, সরকারি আয় ও ব্যয়ের ধরণের দিক দিয়ে বিবেচনা করলে এই বাজেট বৈষম্য নিরসনকারী নয়, বরং কোন কোন ক্ষেত্রে বৈষম্য বর্ধনকারি।\n‘কর্মসংস্থান’ বিষয়ে সুস্পষ্ট নির্দেশনা নেই\nবর্ধিত হারে গুনগত মান সম্পন্ন কর্মসংস্থান সৃষ্টির অন্যতম পূর্বশর্ত হলো ৩টি: ১. বেসরকারি বিনিয়োগ বৃদ্ধি ২. সামাজিক অবকাঠামো বিশেষ করে শিক্ষা ও স্বাস্থ্য খাতে সরকারি বরাদ্দ বৃদ্ধি ও ব্যয়ের গুনগত মান নিশ্চিত করা এবং ৩. ভৌত অবকাঠামো খাতে বিনিয়োগ।\nউল্লেখ্য যে, এই শেষোক্ত খাতে প্রতি বছর সরকারি বিনিয়োগ লক্ষণীয় মাত্রায় বাড়ছে; যা এবারের মোট বাজেটের ১২.২ শতাংশ। বড় বড় মেগা প্রকল্পগুলি এই খাতের অন্তর্ভূক্ত। কিন্তু এসব প্রকল্পগুলিতে দুর্নীতি, প্রকল্পের ব্যয় বৃদ্ধি ইত্যাদি বিষয় নিয়ে কোন আলোচনা এবারের বাজেট বক্তৃতায় নেই।\nআমাদের বিদ্যমান অর্থনীতি ব্যক্তিখাত নির্ভর। আমাদের মোট কর্মসংস্থানের মাত্র ৩.৮ শতাংশ সরকারি খাতের।বাকি ৯৬.২ শতাংশই কোন না কোনভাবে ব্যক্তিখাতের। ফলে ব্যক্তি খাত বা বেসরকারি খাতে বিনিয়োগই কর্মসংস্থান সৃষ্টির একমাত্র পথ। সরকারি বিনিয়োগ সব সময়ই ‘কৌশলগত’। এটা সরাসরি কর্মসংস্থানে তেমন একটা ভূমিকা না রাখলেও বেসরকারি খাতে বিনিয়োগে উৎসাহ যোগায়। অথচ বিগত ৫ বছর ধরে ব্যক্তি খাতে বিনিয়োগ জিডিপি’র ২২-২৩ শতাংশের মধ্যে আটকে আছে।গত অর্থ বছরে এই টার্গেট ধরা হয়েছিল ২৫.১ শতাংশ।অর্জিত হয়নি।এবার টার্গেট কমিয়ে ২৪.১ শতাংশে আনা হয়েছে। এটাও অর্জিত হবে কিনা সন্দেহ।\nব্যক্তিখাতে বিনিয়োগের এই স্থিতবস্থার ফলে কর্মসংস্থানের ওপরে নেতিবাচক প্রভাব পড়ছে।সরকারি হিসাব মতে, দেশে প্রতিবছর ২০ লক্ষ লোক শ্রমবাজারে প্রবেশ করছে। সরকারি তথ্য-উপাত্ত থেকে এটা পরিস্কার বুঝা যায় না যে, আসলে দেশের ভেতরে কতো মানুষের কর্মসংস্থান হচ্ছে। তাছাড়া যে ধরণের কর্মসংস্থান ঘটছে তা নিয়েও প্রশ্ন রয়েছে।সর্বশেষ সরকারি হিসাব মতে, দেশের ৮৫.১ শতাংশ কর্মসংস্থান ঘটছে অনানুষ্ঠানিক খাতে যেখানে বেতন-ভাতা, কর্মঘন্টা, কাজের নিশ্চয়তা, উৎপাদনশীলতা ইত্যাদি টেকসই কর্মসংস্থানের নির্দেশক নয়।ক্ষুদ্র ও মাঝারি শিল্প হলো আমাদের অর্থনীতির ‘ব্যাকবোন’।মোট কর্মসংস্থানের প্রায় ৭০ শতাংশই এ খাতে। কর্মসংস্থানের গুনগত মান বাড়ানোর জন্য এই সেক্টরে প্রচুর সাপোর্ট দরকার। এদের কর্মসংস্থানের নিশ্চয়তাও দরকার।\nবাজেটে বলা হয়েছে, ২০৩০ সালের মধ্যে ৩ কোটি কর্মসংস্থান সৃষ্টি করা হবে। এটা কথার কথা।কোন খাতে কোন সময় কতো কর্মসংস্থান সৃষ্টি হবে তার কোন নির্দেশনা এখানে দেয়া হয় নাই।\nজাতীয় বাজেটে কর্মসংস্থানের একটি পূর্ণরূপরেখা থাকা উচিত। কোন খাতে, কী ধরণের এবং কতো কর্মসংস্থান হতে পারে- তার একটি চিত্র তুলে ধরা উচিত ছিল।\nকর্মসংস্থানের গুনগতমান বৃদ্ধির অন্যতম উপাদান হলো শিক্ষা ও স্বাস্থ্য খাতে বর্ধিত বিনিয়োগ ও ব্যয়ের গুনগত মান নিশ্চিত করা।এ দু’টি খাতের সমস্যা- সংকট ও বিনিয়োগের অপ্রতুলতা নিয়ে কয়েক দশক ধরে বিস্তর আলাপ আলোচনা চলছে। কিন্তু সরকার সেসবের প্রতি দৃষ্টি দেয়নি। এবারো সেই ধারাবাহিকতা বজায় রেখেছে।শিক্ষা ও স্বাস্থ্য খাতে বারাদ্দ যথাক্রমে জিডিপি’র ২.১ ও ০.৯ শতাংশ। বিষ্ময়কর হলো, আমাদের স্বাস্থ্য খাত- যেখানে সরকারি ব্যয় আজ পর‌্যন্ত জিডিপি’র এক শতাংশও অতিক্রম করেনি।এই বিচারে বাংলাদেশের স্বাস্থ্য খাত হলো সবচেয়ে অবহেলিত।চিকিৎসা ব্যয়ের ৬৭ শতাংশই মানুষের নিজের পকেট থেকে দিতে হয়।চিকিৎসা ব্যয় বৃদ্ধির সাথে দারিদ্র্য বৃদ্ধির সম্পর্ক রয়েছে। এর সাথে বৈষম্য বৃদ্ধির সম্পর্কও নিবিড়। শিক্ষা ব্যবস্থার বাস্তব চিত্রের সাথেও সকলে পরিচিত। এ খাতে বরাদ্দ বেশি দেখানো হলেও তা এখনো আন্তর্জাতিক মানদন্ড ছুঁতে পারেনি। তাছাড়া শিক্ষার গুনগত মান অত্যন্ত নীচুতে অবস্থান করছে। ফলে গণ পরিষেবা খাতগুলিতে বর্ধিত ব্যয় বরাদ্দ ও সেবার গুনগত মান নিশ্চিত করার বিষয়টি এবারের বাজেটে গুরুত্ব সহকারে আলোচিত হওয়া ছিল কিন্তু তা হয়নি।\nবাংলাদেশে যে কোন সেক্টরে কর্মরত মানুষের সামনে বড় চ্যালেঞ্জ হলো- ‘ভবিষ্যৎ সম্পর্কে অনিশ্চয়তা’। শ্রমজীবী মানুষের প্রায় ৯৬ শতাংশই বৃদ্ধ বয়সে এরা সহায়-সম্বলহীন। ফলে এদের জন্য পেনশন ব্যবস্থার প্রবর্তন করা দরকার।‘সার্বজনীনন পেনশন স্কীম’ নিয়ে কয়েক বছর কথা হচ্ছে। এবারো বলা হয়েছে। কিন্তু দায়সারা গোছের। কোন সুনির্দিষ্ট রূপরেখা হাজির করা হয়নি।\nসুতরাং সামগ্রিক বিবেচনায় বলা যায়, এই বাজেটে কর্মসংস্থান বিষয়ে তেমন কোন দিক নির্দেশনা হাজির করা হয়নি।\nবাজেটের কাঠামোগত সংস্কার ও স্থানীয় সরকার প্রস্ঙ্গ: বাজেটে এ বিষয়ে কোন কথা নেই\nআমাদের জাতীয় বাজেট ও পরিকল্পনা প্রণয়ন প্রক্রিয়াটি চুড়ান্তভাবে ‘জন অংশগ্রহণহীন’।এটা অতিকেন্দ্রীভূত। সাংবিধানিকভাবে জাতীয় বাজেট অনুমোদনের দায়িত্ব সংসদসদস্যগণের হলেও তাঁরা নানা ধরণের বিধিবিধানের বেড়াজালে আবদ্ধ। বাজেট আলোচনার সময়ও অত্যন্ত সীমিত। তাছাড়া অনেক সদস্য এ আলোচনায় তেমন আগ্রহ দেখান না। এসব কারণে বাজেট অনুমোদন প্রক্রিয়ার গুনগত মান নিয়ে প্রশ্ন রয়েছে। অন্যদিকে স্থানীয় সরকার প্রতিষ্ঠানগুলি কোনভাবেই বাজেট প্রণয়ন প্রক্রিয়ার সাথে যুক্ত নয়। প্রচলিত ব্যবস্থায় বাজেট প্রণয়ন ও বাস্তবায়ন প্রক্রিয়া মন্ত্রণালয়/বিভাগ নির্ভর। এই অতিকেন্দ্রীভূত ব্যবস্থার কারণেই বাজেট প্রণয়ন ও বাস্তবায়নে জন অংশগ্রহণ নিশ্চিত করা সম্ভব হচ্ছে না। সাধারণ জনগণের অংশগ্রহণ নিশ্চিত করার জন্য বাজেট প্রণয়ন ও বাস্তবায়ন প্রক্রিয়ার বিকেন্দ্রীকরণের কোন বিকল্প নেই। এ ক্ষেত্রে বাজেট ও পরিকল্পনা প্রণয়ন ও বাস্তবায়ন প্রক্রিয়ায় স্থানীয় সরকার প্রতিষ্ঠানগুলিকে কার্যকরভাবে যুক্ত করা দরকার। এসব প্রতিষ্ঠানগুলিকে রাজনৈতিক, প্রশাসনিক ও আর্থিকভাবে ক্ষমতায়িত করা প্রয়োজন। জন-অংশগ্রহণ প্রক্রিয়ার বুনিয়াদি প্রতিষ্ঠানিক ক্ষেত্র হবে স্থানীয় সরকার প্রতিষ্ঠান।\nবাজেটে এই কাঠামোগত প্রক্রিয়া সংস্কারের বিষয়টি আলোচিত হয়নি। এমন কি বর্তমান সরকারের নির্বাচনী ইশতেহারে‘জেলা বাজেট’ প্রণয়ন ও স্থানীয় সরকার প্রতিষ্টানগুলিকে আর্থিক, প্রশাসনিক ও রাজনৈতিকভাবে ক্ষমতায়িত করার প্রতিশ্রুতি ব্যক্ত করা হলেও প্রস্তাবিত বাজেটে এ বিষয়ে কোন কথা বলা হয়নি। মাননীয় প্রধানমন্ত্রী গত জানুয়ারি মাসে উপজেলাভিত্তিক যে উন্নয়ন পরিকল্পনা তৈরির যে তাগিদ দিয়েছেন তারও কোন প্রতিপলন নেই এ বজেটে।অথচ আমরা জানি যে, পরিকল্পনা প্রণয়ন, বাজেট বরাদ্দ ও বাস্তবায়ন প্রক্রিয়ার সাথে স্থানীয় সরকার প্রতিষ্ঠানগুলির সম্পৃক্ততাই গণতন্ত্রায়নের পথকে সুগম করতে পারে।\nআমাদের মুল বক্তব্য\nএ বাজেটে অর্থনীতি ও সমাজে বিদ্যমান সংকট ও চ্যালেঞ্জগুলো উপেক্ষিত রয়ে গেছে। এসব চ্যালেঞ্জ মোকাবেলায় কোন পথ নির্দেশ নেই।এবারের বাজেট একটি অতি সাধারণ মানের একটা ‘রুটিন ওয়ার্ক’ এর মতো হয়েছে। এই অর্থে এটা দায়সারা গোছের। প্রথাবদ্ধ এই অর্থে যে, জাতীয় বাজেট তৈরির কাঠামো ও প্রক্রিয়াতে কোন পরিবর্তন ঘটে নাই বা পরিবর্তনের কোন প্রত্যাশা ও প্রতিশ্রতিও ব্যক্ত করা হয় নাই। এটা সেই পূরাতন আমলাতান্ত্রিক, মন্ত্রণালয় ও বিভাগভিত্তিক, অর্থমন্ত্রণালয় নির্দেশিত ও জন-অংশগ্রহণহীন পদ্ধতিতে প্রণীত হয়েছে।\n← অংশগ্রহণমূলক ও বিকেন্দ্রীভূত বাজেট: একটি খসড়া রূপরেখা\nDistrict Budget: A forgotten promise? →


গ্যাসের মতো ভালোবাসা\n🕐 ৬:৪৯ অপরাহ্ণ, নভেম্বর ২৫, ২০১৯\nপুরান ঢাকার বেশ প্রসিদ্ধ ব্যবসায়ী রহমত ব্যাপারী! তার স্ত্রী গত হয়েছেন বছর পাঁচেক আগেই! তিন মেয়ে রুনা, ঝুনা আর টুনাকে নিয়েই তার সুখের সংসার। তিন মেয়ের প্রথম দুজনের পড়াশোনায় কোনো মনোযোগ নেই, সারাক্ষণ ব্যস্ত থাকে সিরিয়াল, শপিং আর সাজগোজে! ছোটজন টুনা পড়াশোনায় ভালো- সদ্য ইন্টার পাস করল। রহমত ব্যাপারী মনস্থির করলেন, বয়স তো অনেক হলো, ব্যবসা আর নয়, বিশ্রাম দরকার! ঠিক করলেন তিন মেয়ের বিয়েশাদি দিয়ে জামাইদের হাতে ব্যবসা বুঝিয়ে শেষ বয়সটা ধর্মকর্ম করেই কাটিয়ে দেবেন! তার আগে ঠিক করলেন তিন মেয়ের একটা পরীক্ষা নেওয়ার।\nএকদিন তিন মেয়েকে ডেকে জিজ্ঞেস করলেন, ‘বলো তো মা জননীরা, আমাকে তোমরা কীসের মতো ভালোবাসো?’\nবড় মেয়ে রুনা নিজের মাথার ববকাট চুল কপাল থেকে সরিয়ে দিতে দিতে বলল, ‘ওহ ড্যাড! আই লাভ ইউ লাইক অ্যা পার্ল!’ রহমত ব্যাপারী বড় মেয়ের কথায় খুব আহ্লাদিত হলেন! সঙ্গে সঙ্গেই ঘোষণা দিলেন, ‘আমার গুলশানের বিশাল বাড়িটা পুরস্কারস্বরূপ তোমাকে দিলাম!’\nদ্বিতীয় মেয়ে ঝুনার পালা এলে বলল, ‘পাপ্পা! ইউ নো, আই লাভ ইউ অ্যাজ আই লাভ গোল্ড!’ মেজো মেয়ের উত্তরেও অত্যন্ত উচ্ছ্বসিত হলেন রহমত ব্যাপারী! ঘোষণা দিলেন, ‘তোমাকে উত্তরার বাড়িটা দিলাম!’\nএবার এলো ছোট মেয়ে! টুনা মৃদু হেসে বলল, ‘বাবা, আমি তোমায় গ্যাসের মতো ভালোবাসি!’ শুনে হো হো করে হেসে উঠল রুনা, ঝুনা! কিন্তু রেগে উঠলেন রহমত ব্যাপারী! যে গ্যাসের জ্বালায় অতিষ্ঠ তিনি, এ ডাক্তার ও ডাক্তার করেই জীবন যাচ্ছে! তার সবচেয়ে চালাক মেয়ে এরকম একটা ফালতু জিনিসের সঙ্গে ভালোবাসার তুলনা দিল! এ উত্তরে অত্যন্ত অসন্তুষ্ট হয়ে তিনি ঘোষণা দিলেন, ‘যেমন উত্তর দিয়েছিস, ফলটাও তেমন পাবি! একটা কানাকড়িও তোর জামাই আর তুই আমার কাছ থেকে পাবি না!’ কয়েকদিন পরই বেশ ধুমধাম করে রুনার সঙ্গে এক বিসিএস ক্যাডারের, ঝুনার সঙ্গে এক প্রাইভেট কোম্পানির বড়কর্তার বিয়ে দেওয়া হলো! শাস্তিস্বরূপ টুনার বিয়ে দেওয়া হলো এক শিক্ষিত বেকারের সঙ্গে!\nসময় গড়িয়ে গেছে! রহমত ব্যাপারী তার সমস্ত সম্পত্তি রুনা আর ঝুনার মধ্যে ভাগ করে দিয়েছেন! কিছুদিন রুনার বাড়ি, কিছুদিন ঝুনার বাড়িতে থেকেই তার দিন কাটছিল! কিন্তু বছর না ঘুরতেই মেয়েদের কাছে বোঝায় পরিণত হলেন! রহমত ব্যাপারীর সেবা-যত্নে নিয়োজিত বাড়ির চাকর-বাকরদের তাড়িয়ে দেওয়া হলো! দ্রব্যমূল্যের ঊর্ধ্বগতির অজুহাতে তাকে ঠিকমতো খাবার দেওয়া হতো না! গ্যাস খরচ কমাতে তার বহু পুরনো অভ্যাস সকাল বেলা চা খাওয়াটাও বন্ধ হলো! এমনকি উঠতে বসতে মেয়ে আর মেয়েজামাইদের কটু কথা শুনতে হয়! একদিন দুই মেয়ে আর জামাইরা যুক্তি করে রীতিমতো ঘাড়ধাক্কা দিয়ে তাকে বাড়ি থেকে বের করে দিল! বৃদ্ধ মালিকের সঙ্গে বেরিয়ে এলো পুরনো চাকর আবুলও! ঝড়বৃষ্টি মাথায় করে দুজন এদিক ওদিক ঘুরছে! মাথা গোঁজার মতো কোনো জায়গা পাচ্ছে না, তাড়িয়ে দিচ্ছে দারোয়ানরা! এদিকে কয়েকদিন না খেয়ে প্রচ- ক্ষুধা পেয়েছে রহমত ব্যাপারীর! আবুল এদিক ওদিক গিয়েও খাবার সংগ্রহ করতে পারল না!\nঅনেকটা বাধ্য হয়েই আবুল রহমত ব্যাপারীর হাত ধরে তাকে একটা জীর্ণ বাড়ির কাছে এলো! আবুল দরজায় টোকা দিতেই দরজার ওপাশ থেকে নারী কণ্ঠ বলল, ‘কে?’\nআবুল বলল, ‘মা, আমাদের দুটো ভাত খেতে দেবে? আমার মালিক দু’দিন ধরে না খেয়ে আছে!’\nদরজা একটু খুলে দিয়ে মহিলা বলল, ‘আপনারা একটু অপেক্ষা করুন, রান্না করে নিয়ে আসছি!’\nখাবারের জন্য অপেক্ষা করতে করতে বিরক্ত হয়ে গেছেন রহমত ব্যাপারী! ক্ষুধায় কাতর হয়ে আবুলকে জিজ্ঞেস করলেন, ‘দুটো ভাত রান্না করতে এত সময় লাগে?’\nআবুল বলল, ‘ঘরবাড়ির যে অবস্থা দেখছি তাতে তো মনে হয় না এদের গ্যাসের চুলা জ্বালানোর মতো সামর্থ্য আছে! গোদের ওপর বিষফোঁড়া হিসেবে বেড়েছে গ্যাসের দাম! হয়তো মাটির চুলোয় খড়ি-লাকড়ি দিয়েই রান্না বসিয়েছে!’\nহঠাৎ দেয়ালে টানানো একটা ছবিতে চোখ গেল রহমত ব্যাপারীর! এ যে তারই ছবি! শুধু এ ছবিটা নিয়েই তো বেরিয়ে গিয়েছিল টুনা! বুঝতে বাকি রইল না, রান্না করতে যাওয়া মেয়েটা তার ছোট মেয়ে টুনা! ক্ষুধার্ত, শোকার্ত আর লজ্জিত রহমত ব্যাপারীর চোখের সামনে একটার পর একটা ঘটনা ভেসে উঠল! ভুল বুঝতে পেরে ছুটে গেলেন রান্নাঘরে!\nটুনা মাটির চুলোয় ফুঁ দিয়ে রান্না করছিল! ধোঁয়ায় ভর্তি ঘরটা! ধোঁয়া লেগে লাল হয়ে আছে টুনার চোখ- জল ঝরছে! বাবাকে দেখে আশ্চর্য হলো টুনা, আনন্দে চোখ ঝলমল করতে লাগল! রহমত ব্যাপারী টুনার কাছে গিয়ে বসলেন। করজোরে বললেন, ‘মা আমাকে ক্ষমা করিস। কোনটা সত্যিকারের ভালোবাসা আজ বুঝতে পেরেছি! গ্যাসের মূল্য আমি এতদিন বুঝতাম না! এখন জানি, এটার মূল্য সোনা-রূপার থেকে কোনো অংশেই কম নয়!’


খাবারের অপচয় রোধে সবাইকে সচেতন হতে হবে – Bongo Ayna\nHome/ সর্বশেষ আপটেড/খাবারের অপচয় রোধে সবাইকে সচেতন হতে হবে\n‘ক্ষুধার রাজ্যে পৃথিবী গদ্যময়’-কালের বিবর্তনে কবি সুকান্তের ‘এ পৃথিবী’র চেহারায় খুব একটা পরিবর্তন কি এসেছে? ক্ষুধা, দারিদ্র্য, অভাব কোনোকালেই মনে হয় মানুষের পিছু ছাড়েনি। তাই তো এখনো পৃথিবীর কোটি কোটি মানুষ ক্ষুধার জ্বালায় কাতর। সিরিয়া, লিবিয়া ও আফ্রিকার অনেক দেশে মানুষ ঘাসের স্যুপ, ঘাসের রস, ডাস্টবিনের ফেলে দেওয়া খাবার খেয়ে দুর্ভিক্ষের সঙ্গে লড়াই করে যাচ্ছে। মা তার কোলের শিশুকে বিক্রি করে দিচ্ছে। মৃত্যুর আগে সিরীয় এক ছোট্ট শিশু আর্তনাদ করে বলছে-‘আমি আল্লাহকে সব বলে দিব।’\nপৃথিবীর অভাগা মানুষ কি কখনো ক্ষুধার যন্ত্রণা থেকে মুক্তি পাবে না? ২০১৭ সালের আন্তর্জাতিক কৃষি উন্নয়ন তহবিলের ‘খাদ্য নিরাপত্তা ও পুষ্টি পরিস্থিতি’ শীর্ষক একটি প্রতিবেদনে বলা হয়েছে-বছরে বিশ্বের প্রায় ১১ শতাংশ মানুষের ক্ষুধা বাড়ছে। আন্তর্জাতিক দাতব্য সংস্থা অক্সফামের বরাত দিয়ে গত বছর দেশের একটি জাতীয় দৈনিকের প্রতিবেদনে বলা হচ্ছে-ইয়েমেন, আফগানিস্তান, সিরিয়া ও দক্ষিণ সুদানসহ বিশ্বের দারিদ্র্যপীড়িত অঞ্চলগুলোয় করোনার কারণে খাদ্য সংকট আরও বেড়েছে। এর প্রভাব থেকে মধ্যম আয়ের দেশগুলোও বাদ যায়নি। ভারত, দক্ষিণ আফ্রিকা ও ব্রাজিলে মহামারির কারণে লাখ লাখ মানুষ না খেয়ে থাকার পর্যায়ে নেমে এসেছে।\nএর মাঝেও বাণিজ্য ভারসাম্য রক্ষার জন্য হাজার হাজার টন খাদ্যশস্য সমুদ্রে নিক্ষেপ করা হচ্ছে। একদিকে খাদ্যের অপচয় হচ্ছে আর অন্যদিকে বিশ্বে ক্ষুধায় ভোগা মানুষের সংখ্যা ৩০ কোটি ছাড়িয়ে গেছে; প্রায় ৮০ কোটি মানুষ প্রচণ্ড অপুষ্টিতে ভুগছে। পশ্চিমা দেশগুলোতেও এ বৈপরীত্য চোখে পড়ছে। ওসব দেশে যেমন খাবারের অপচয় হচ্ছে, একইসঙ্গে অনেককে না খেয়েই দিন পার করতে হচ্ছে। এমন কী খোদ যুক্তরাজ্যেই ৮৪ লাখ মানুষকে একবেলা খাবার জোগাড় করতে হিমশিম খেতে হয়। কয়েক বছর আগে আন্তর্জাতিক কৃষি উন্নয়ন তহবিলের প্রধান বলেছিলেন, সম্পদের স্বল্পতা নয়; খাদ্যের অপচয়ই বিশ্বজুড়ে ক্ষুধার প্রধান কারণ। জাতিসংঘ বলছে, মানুষের জন্য উৎপাদিত খাবারের মধ্যে অপচয় হয় ১৩০ কোটি টন (মোট উৎপাদনের এক-তৃতীয়াংশ)।\nখাবারের অপচয় রোধে আন্তর্জাতিক বিভিন্ন সংস্থা কাজ করে যাচ্ছে; কিন্তু ব্যক্তি পর্যায়ে আমাদের প্রচেষ্টা, উদ্যোগ ও আন্তরিকতা কতটুকু? অনেক বাড়িতে প্রতিবেলায় এত এত খাবার রান্না হয় যে, খেতে না পারার কারণে পরে তা ফেলে দিতে হয়। আমাদের ছোটবেলায় দেখেছি বাসাবাড়িতে ভিক্ষুক, দুস্থ ও অসহায় মানুষজন সাহায্যের জন্য এলে ভাত-রুটি যা থাকত, তাই খাইয়ে দেওয়া হতো। ওটিই হয়তো হতো সে অভুক্তের সারা দিনের আহার। গরিবের এভাবে ক্ষুধা নিবারণের এ রেওয়াজটি আজ আর ইটপাথরের খাঁচায় বন্দি বাসাবাড়িতে চোখে পড়ে না বললেই চলে। এ ধরনের মানবিক কাজগুলো আবার চালু করা যেতে পারে।\nআমাদের কিছু কিছু অভ্যাস খাবার অপচয়ে সামান্য পরিমাণে হলেও ভূমিকা রাখে। অনেক অনুষ্ঠানে আয়োজকের আর্থিক সামর্থ্য প্রদর্শনের জন্য খাবারের পদের সংখ্যা ও পরিমাণ অনেক থাকে এবং ওয়েটাররাও অনেক সময় এত বেশি পরিমাণে খাবার তুলে দেয়, যা পরে নষ্ট হয়। ঘরে-বাইরে দাওয়াতে অতিথিদের জোর করে বেশি বেশি খাবার তুলে দেওয়ার প্রবণতা এ সমাজে প্রবলভাবে বিদ্যমান। এতে খাবারের অপচয় হয়। অতিথি আপ্যায়নে অন্যের পাতে জোর করে খাবার তুলে দেওয়ার অভ্যাস ত্যাগ করতে হবে। যার যতটুকু প্রয়োজন, যতটুকু খেতে পারবে-সে ততটুকুই নেবে। ভালোবাসা ও সম্মান দেখাতে গিয়ে অন্যের পাতে জোর করে তুলে দেওয়া খাবারের বেশিরভাগই শেষ পর্যন্ত নষ্ট হয়।\nজাতিসংঘের প্রতিবেদন অনুসারে, বিশ্বজুড়ে বছরে মোট খাবারের ১৭ শতাংশ রেস্তোরাঁ ও দোকানে অপচয় হয়। আমাদের আরেকটি অভ্যাসে ভীষণ অবাক হই-খাওয়ার টেবিলে হরেকরকমের সুস্বাদু খাবার পরিবেশিত হলে পেট ভরে যাওয়ার পরও চোখের ক্ষুধা সামলাতে না পেরে অনেকে প্লেটে খাবার তুলতেই থাকে। পরে খেতে না পেরে ওইসব খাবারের জায়গা হয় বনপ্লেটে। এফএও’র তথ্যমতে, উৎসবের দিনগুলোতে এ অপচয়ের পরিমাণ আরও বেড়ে যায়।\nআমাদের খাদ্য বিলাসিতা থেকে সরে আসার চেষ্টা করতে হবে। ‘প্রয়োজন’কে সীমিত পর্যায়ে নিতে আসতে হবে। ব্যক্তি সতর্কতাও খাদ্য অপচয় রোধে ভূমিকা রাখতে পারে। অনেক পরিবারে সপ্তাহ বা মাসের বাজার একত্রে করা হয়; ফ্রিজবন্দি ওইসব শাকসবজি এক পর্যায়ে পচে বা নষ্ট হয়ে যাওয়ায় ফেলে দিতে হয়। একজন মানুষ বা একটি পরিবার প্রতিবেলায় যে খাবার অপচয় করে, সেটি হয়তো অনেক সময় ধর্তব্যের ভেতর আসে না। দুমুঠো ভাত, এক বাটি সবজি, শক্ত হয়ে যাওয়া দুটো রুটি ফেলে দেওয়া হচ্ছে কোনো ভ্রূক্ষেপ ছাড়াই; কিন্তু বছর শেষে মাথাপিছু সে অপচয়ের পরিমাণ ১০০ কেজিতে গিয়ে ঠেকে। তাই প্রয়োজনের বেশি খাবার কেনা ও রান্না করা কখনোই কাম্য হতে পারে না।\nআমাদের সমাজে কিছুদিন আগেও খাবার গ্রহণে আভিজাত্য প্রকাশের এক অদ্ভুত রীতি চালু ছিল। কোনো অনুষ্ঠান বা দাওয়াতে কোমল পানীয়, চা, কফি বা কোনো কিছু খেতে দেওয়া হলে কিছুটা রেখে দেওয়া হতো। মনে করা হতো গ্লাস, বোতলের পুরো পানীয় বা প্লেটের পুরো খাবার খেয়ে নিলে অন্যরা হয়তো আনকালচারড বা গেঁয়ো ভাববে। তাই অনেক পরিবারে বাচ্চাদের ছোটবেলা থেকেই শেখানো হতো ‘কোথাও বেড়াতে গেলে কোনো কিছু খেতে দিলে পুরোটা খেতে হয় না।’ এখন অবশ্য আমরা এ ধরনের সংস্কৃতি থেকে অনেকটাই সরে এসেছি।\nবিশ্বে প্রতি বছর যে পরিমাণ খাবারের অপচয় হয়, তা উৎপাদনে ১৪০ কোটি হেক্টর জমি ব্যবহৃত হয়; যা বিশ্বের মোট কৃষি জমির ২৮ শতাংশ। এ বাড়তি খাবার উৎপাদনে প্রতিনিয়ত বনভূমিকে কৃষিজমিতে পরিণত করা হচ্ছে। এর ফলে পরিবেশ ও জলবায়ুর ভারসাম্য রক্ষা কঠিন হয়ে পড়ছে। ফলমূল, শাকসবজি, মাছ-মাংস উৎপাদনে কীটনাশক, রাসায়নিক সার ব্যবহারে নদী-নালা, খাল-বিল, ফসলের খেত বিষময় হয়ে উঠছে। এতে মানুষসহ জীবজন্তু, পশুপাখি বিভিন্ন ধরনের রোগে আক্রান্ত হচ্ছে। খাদ্য উৎপাদনে জ্বালানির ব্যবহার গ্রিনহাউজ গ্যাস নিঃসরণ বাড়িয়ে দিচ্ছে। খাদ্য ও কৃষি সংস্থা বলছে, যুক্তরাষ্ট্র ও চীনের পর কার্বন নিঃসরণসহ পরিবেশ দূষণে সর্বোচ্চ ভূমিকা রাখে অপচয়কৃত খাবার আর এতে প্রতি বছর ৩৩০ কোটি টন কার্বনডাই অক্সসাইড বাতাসে ছড়াচ্ছে।\nউন্নয়নশীল দেশগুলোতে সুষ্ঠু যোগাযোগ ও বাজার ব্যবস্থা না থাকায় প্রত্যন্ত অঞ্চলের চাষিরা অনেক সময় শস্যের উৎপাদিত মূল্যই পায় না। এর ফলে তারা ফসল মাড়াইয়ে আগ্রহ হারিয়ে ফেলায় ক্ষেতের ফসল ক্ষেতেই পচে নষ্ট হয়। খাদ্যের এ অপচয় আরও অনেক ধরনের অপচয়কে তার সঙ্গী করে নেয়। এতে পানি, জ্বালানি, পরিবহণ, সময়; সর্বোপরি অর্থের অপচয় হয়, যা সামগ্রিক উন্নয়ন কর্মকাণ্ডে চরম নেতিবাচক প্রভাব তৈরি করে। অপচয়কৃত খাদ্যের শেষ ঠিকানা হয় ভাগাড়। এতে পরিবেশ দূষিত হওয়ার সঙ্গে সঙ্গে জলবায়ুর পরিবর্তনও ত্বরান্বিত করছে।\nঅপচয়ে রাজার ভাণ্ডারও ফুরিয়ে যায়। অপচয় প্রবণতা ত্যাগ করে দেশের সম্পদরক্ষায় নিজেদের নিয়োজিত রাখতে হবে। অপচয় রোধের মাধ্যমে সম্পদের পরিমাণ বাড়ানো যায়-এ ধারণা দেশের প্রতিটি মানুষের অন্তরে গেঁথে দেওয়ার ব্যবস্থা করতে হবে। অতিরিক্ত খাবার গ্রহণ, অতিরিক্ত ভোগবিলাসিতা কোনোভাবেই কাম্য হতে পারে না। কোনো মত, প্রথা অথবা ধর্ম অপচয়কে সমর্থন করে না; বরং সব ধর্মেই মিতব্যয়িতাকে উৎসাহ দেওয়া হয়েছে। আমাদের পবিত্র কুরআনের ১৭নং সূরা-আল ইসরা’র ২৭নং আয়াতে বলা হয়েছে- ‘অপচয়কারীরা শয়তানের ভাই, আর শয়তান তো তার প্রতিপালকের প্রতি\nনা-শোকর।’ একজন মানুষ কতটুকু খাবে, কীভাবে খাবে তার গাইডলাইন ইসলাম দিয়েছে। এক্ষেত্রে বলা হচ্ছে-তোমাদের পেটের এক-তৃতীয়াংশ খাবার দিয়ে, এক-তৃতীয়াংশ পানি দিয়ে পূরণ কর এবং বাকি অংশ খালি রাখো; অথবা এমন পরিমাণে আহার কর, যেন খাওয়া শেষে তৎক্ষণাৎ সমপরিমাণ খাবার খেতে পারো। স্বাস্থ্য বিজ্ঞানও ইসলামের এ ব্যাখ্যা পুরোপুরি সমর্থন করে। কিন্তু আমাদের অনেকের তো গলা পর্যন্ত আহার না করলে ক্ষুধাই মেটে না! বিশ্বে সচ্ছল ব্যক্তিরা বিভিন্ন ধরনের অসুখ-বিসুখে ভোগার অন্যতম কারণ হলো অতিরিক্ত ও অনিয়ন্ত্রিত খাদ্য গ্রহণ।\nসামান্য আন্তরিক হলে আমাদের বেঁচে যাওয়া খাবারে ক্ষুধার্ত অনেক মানুষের আহারের সংস্থান হয়ে যায়। ইসলামে বলা হয়েছে-তোমার প্রতিবেশী কেউ যদি অভুক্ত থাকে, তা হলে তার দায়দায়িত্ব তোমার ওপরেও বর্তায়। আমরা ক’জন বিষয়টি বিবেচনায় রাখি? বিভিন্ন অনুষ্ঠানে বেঁচে যাওয়া খাবার অনেকেই এখন এতিমখানায় পাঠিয়ে দেন; আবার অনেক সংস্থা গরিব-দুঃখীদের খাওয়ানোর জন্য এসব খাবার সংগ্রহ করে নিয়ে যায়। এ ভালো উদ্যোগগুলো আরও সুচারুভাবে সম্পন্ন করার জন্য সুষ্ঠু ব্যবস্থাপনায় আওতায় আনতে হবে। একটি পরিবার, একটি হোটেল-রেস্তোরাঁ বা একটি কমিউনিটি সেন্টারের বেঁচে যাওয়া খাবারে যদি একজন অভুক্তেরও ক্ষুন্নিবৃত্তি নিবৃত্তি হয়, তাহলে সেটাই বা কম কী?